
ALKUSANAT. 


Olen julkaissut tämän kirjan antaakseni 
mahdollisuuksieni mukaan suurelle yleisölle 
tilaisuuden lähemmin tutustua taikauskoon ja 
taikuudenharjoittamiseen, joiden suhteen val¬ 
lalla olevia väärinkäsityksiä kansilehdellä tar¬ 
koitettu tapaus niine arveluineen, joita sen 
johdosta on jouduttu lausumaan, on ollut omi¬ 
aan vain entisestäänkin lisäämään. 

Taikausko, kaikista puutteistaan huolimatta 
oli aikoinaan luonnonihmiselle hänen elämän- 
taistelussaan varsin tärkeä, melkeinpä välttä¬ 
mätönkin vajavaisesti kehittyneiden he nk isten 
kykyjen korvike. Se eli kehityskautensa, loisto- 
kautensa ja laskukautensa saavuttaen par¬ 
haimmillaan ollessaan varsinkin muodon tai¬ 
teellisuuteen nähden sangen korkean tason. Että 
siinä sen loistoaikoinakin oli säilyneenä monia 
kehityskauden primitiivisiä piirteitä, jollaisiin 
esimerkiksi ruumiiden silpominen kuuluu, on 
aivan luonnollista. Ja tuntuupa kuin tuo ai- 



kukantainen peru olisi degeneroitumisaikana 
uudelleen astunut etualalle. 

Käyttämästäni lähdekirjallisuudesta mainit¬ 
sen erikoisesti seuraavat teokset: Rafael Kar¬ 
sten: »Luonnonkansojen uskonto», Uno Holm¬ 
berg: »Jumalauskon alkuperä», U. T. Sire¬ 
lius: »Suomen kansanomaista kulttuuria», Mat¬ 
ti Varonen: »Vainajainpalvelus muinaisilla 
suomalaisilla», »Suomensuvun uskonnot» sekä 
prof. Uno Holmberg-Harvan lukuisat kirjoi¬ 
tukset Tietosanakirjassa, eri aikakauslehdis¬ 
sä ynnä muualla. Taioista on vain vähäinen 
osa omia keräämiäni muiden olessa joko Suo¬ 
malaisen Kirjallisuuden Seuran kokoelmista 
taikka »Kotiseutu» lehdestä saatuja. 

Kaikille niille henkilöille, jotka minua tässä 
työssä ovat avustaneet, pyydän lausua parhaim¬ 
mat kiitokset samoin kuin Suomalaisen Kirjal¬ 
lisuuden Seurallekin, jonka rikkaista kokoel¬ 
mista arvokkaimmat tämän kirjan sisältämis¬ 
tä taioista ovat peräisin. 

Helsingissä lokakuun 16 päivänä 1931. 


Tekijä. 



JOHDANTO 



VAINAJAINPAL- 
VONTA JA 
USKONTO. 


Yliluonnollisten olentojen palvonta voidaan 
jakaa kahteen pääryhmään: vainajain pal¬ 
vonta ja uskonto. Nämä taas vuorostaan ja¬ 
kautuvat kumpikin kahtia: luonnonpalvonta 
ja henkiusko sekä monijumalaisuus ja yksiju¬ 
malaisuus. 

Vainajain palvonnassa yliluonnolliset olennot 
käsitetään jonkinlaisiksi persoonattomiksi, 
ikäänkuin omaa tahtoa vailla oleviksi olioiksi, 
joilla on hallussaan suuri voima, mutta jota 
voimaa ihminen voi määrätyin menetelmin, 
määrätyt menot suorittamalla käyttää hy¬ 
väkseen. 

Uskonnoissa taas jumala tahi jumalat ovat 
tahdollisia olentoja auttaen ihmistä vain 
sikäli kuin tämä noudattaa heidän tahtoaan ja 
toivomuksiaan. 



Uskonnoissa yliluonnolliset olennot käsi¬ 
tetään dualistiseen tapaan joko hyviksi tai pa¬ 
hoiksi, kun vainajainpalvonta ei sitävastoin täl¬ 
laista jaoitusta tunne. 

Kaikki uskonnot ovat alunperin vainajain 
palvonnasta kehittyneitä, mikä ennen kaikkea 
r:äkyy siitä, että niissä on vielä lukuisia näil¬ 
tä ajoilta säilyneitä piirteitä jäljellä. 


LUONNONPALVONTA. 

PALVONNAN SYNTY. 

Vainajain palvonnan samoin kuin siis kaik¬ 
kien uskontojenkin synty juontaa nähdäkseni 
alkunsa kuoleman mysteriosta. 

Luonnonlakeja tuntemattomana alkuihminen 
yhdisti kuoleman arvoituksen kaikkeen siihen 
käsittämättömään, mitä hän ympärillään näki 
ja kuuli. 

Aluksi hän uskoi vainajien muuttuneen ou¬ 
donnäköisiksi puiksi, kiviksi y.m., ku nn es yh- 

teiskuntien kasvaessa jouduttiin siihen, että 
kaikenlaatuisia luonnonesineitä 1 ) alettiin pitää 
vainajina ja sellaisina palvoa. 

Koska luonnonlapsen, kuten kaikkien muit¬ 
tenkin elollisten olentojen voimakkain vaisto on 
itsesäilytysvaisto ja tämän huomattavin ilme¬ 
nemismuoto pelko ja koska itsesäilytysvaisto ja 
siis pelko herää ennen kaikkea juuri tuntemat¬ 
toman, salaperäisen edessä, on selvää, että vai¬ 
najani palvominenkin aluksi oli juuri varautu¬ 
mista heidän mahdollisia pahoja aikeitaan vas¬ 
taan. Vielä hyvin myöhäisinäkin aikoina on 
vainajia ennen kaikkea pelätty ja koetettu kai¬ 
kin keinoin estää heitä kotia palaamasta. 

Nähtävästi pelosta johtui alkuaan myös se, 
että vainajain epäiltiin omistavan suuren voi¬ 
man. Ja toisen lajin vainajain palvontaa muo- 
dostivatkin sitten menot ja menetelmät, joiden 
tarkoituksena oli saada haltuun tuo vainajain 
voima 1 . väki, jota sitten voitiin käyttää joko 
omaksi hyödyksi tai vihamiehen vahingoksi. 


') Luonnonesineillä tarkoitan tässä kiijassa sekä elot¬ 
tomia että elollisia. 

HENKIUSKO. 


Kun alkeellinen luonnonihminen luuli löytä¬ 
neensä kuolleen lähimmäisensä ihmeellisistä 
luonnonesineistä, ei hän silloin voimakkaan 
tunteensa vallassa tullut eritelleeksi ajatuksi¬ 
aan. 

Mutta kun hänen järkensä sitten suhteellisesti 
tunteeseen nähden kasvoi ja voimistui, hän ta¬ 
jusi, että tuo kuollut möhkäle oli sittenkin 
jäännös hänen entisestä ystävästään, vaikka¬ 
kin siitä nyt puuttui eräitä varsin tärkeitä omi¬ 
naisuuksia, kuten voima, liikuntakyky, puhe, 
j.n.e. Siitä oli hävinnyt vain osa, näkymätön 
osa, näkyväisen taas jäädessä jäljelle. Täten 
syntyi käsitys sielusta. Luonnonesineitä ei enää 
käsitetty itse vainajiksi, vaan arveltiin vain 
kuolleitten he nk ien valinneen niihin asuinsi¬ 
jansa. 

Ja mitä voimakkaampi luonnonesine oli, sitä 
voimakkaamman hengen siihen uskottiin aset¬ 
tuneen ja sitä enemmän sitä palvottiin. Niin¬ 
pä ovat suuren palvonnan esineinä olleet esi¬ 
merkiksi karhu, leijona, tiikeri, krokotiili y.m. 
vieläpä hyvin yleisesti käärmekin nähtävästi 
siitä syystä, että sillä oli voima ottaa ihminen 
hengiltä. 

Vasta nyt kun oli alettu tajuta muunlais- 
tenkin olentojen kuin silmin näkyvien ole¬ 
massaolo, alettiin uskoa he nk ien voivan esiin¬ 
tyä myös luonnoilmiöinä, kuten ukkosena, tuu¬ 
lena, sateena, tulena j.n.e. 

USKONNOT 


Kun ihmisen järki sitten yhä kehittyi, ei hän 
enää alkeellisen luonnonlapsen tavoin sokeasti 
uskonut määrättyjen temppujen avulla saavan¬ 
sa he nk ien omistamaa voimaa haltuunsa. Hä¬ 
nen sielussaan oli herännyt epäilys. Hän alkoi 
pitää henkiä persoonallisina olentoina, jumali¬ 
na, jotka toimivat oman tahtonsa mukaan. Ja 
saadakseen jumalat itselleen suosiollisiksi hän 
alkoi niitä kaikin keinoin hyvitellä. Syntyi 
kokonainen kultti säännöllisine uhritoimituksi- 
neen y.m. uskonnollisine menoineen. Ja kun 
yliluonnollisia olentoja ei enää palvottu vain 
tilapäisissä tapauksissa, vaan oli niitä jatku¬ 
vasti pidettävä suosiollisella mielellä, syntyi eri¬ 
koinen sääty, papit, joiden velvollisuutena oli 
tästä huolehtia. 

Aluksi jumalten luku oli suuri toisten niistä 
ollessa voimakkaampia, toisten heikompia. Mut¬ 
ta sitten alkoivat ne vainajain palvonnasta 

yhä kauemmas kaikottaessa vähitellen harveta. 
Palveltiin enää vain voimakkaimpia jumalia. 
Ja vihdoin jäi niistä jäljelle ainoastaan kaik¬ 
kein suurin ja mahtavin, jonka suosioon koe¬ 
tettiin päästä m.m. siten, että vahingoitettiin 
hänen kanssaan kilpailevia muita jumalia, jot¬ 
ka senvuoksi vihdoin hävisivät kokonaan tai 
niistä tuli pahoja henkiä. Täten syntyi dua¬ 
listinen käsitys hyvän ja pahan valtaku nn asta 
ja niiden hallitsijoista. 

TAIAT. 



TAIAT 


Luotuamme näin pikaisen silmäyksen uskoi¬ 
hin ja uskontoihin yleensä, siirrymme nyt kä¬ 
sittelemään varsinaista aihettamme. 

Niin varautumis- kuin henkien voiman hal- 
tuunottamismenetelmätkin kehittyivät eri kan¬ 
soilla kokonaiseksi monimutkaiseksi salatiedok- 
si, joka käsitti lukemattoman määrän erilai¬ 
sia salaisia menetelmiä, taikoja. 

Seuraavan esityksen pyrkimyksenä on antaa 
lukijalle jonkinlainen käsitys niiden taikojen 
luonteesta joita esi-isämme niin ahkerasti vil¬ 
jelivät. Toisia olen vain lyhyesti selostanut, 
mutta selvän kuvan saamiseksi ottanut muuta- 
tamat, kieliasua tosin silloin tällöin hieman 
korjaillen, täydellisinä, siinä muodossa kuin ne 
on muistiinpantu. 

Taikomiseen sisältyy kaksi pääosaa, nimittäin 
varsinainen taianteko ja taikaluku 1. loitsu, 
joka puolestaan usein jakautuu eri osiin, joista 
tärkeimmät ovat syntysanat ja manaus 1. ki¬ 
rous 1. noituminen. 

Taikojen laatuun nähden on luonnollista, että 
koska vainajain palvonta rajoittui yksinomaan 
maallisen edun tavoitteluun, juuri pääelinkei¬ 
noihin, kuten maanviljelykseen ja karjanhoi¬ 
toon kohdistuvat taiat olivat varsin monet ja 
moninaiset. 

Lukuisat olivat myös tautien parantamista 
ja terveyden säilyttämistä tarkoittavat taiat 
ja varaukset samoin kuin nekin joiden avulla 
pyrittiin vahingoittamaan toisen ihmisen onnea 
ja elinkeinoa tai hänen terveyttään pilaa¬ 
maan. 

Aikojen kuluessa ovat taiat suuresti vaih¬ 
delleet, vanhat unohtuneet ja uusia tullut ti¬ 
lalle. Niinpä sellaiset hyvin vanhaa perua 
olevat, joissa kuolleitten jäseniä käytettiin 
taikavälineinä, ovat varmaa nk in olleet varhai¬ 
sempina aikoina hyvin yleisiä, mutta sittemmin 
ja varsinkin kristinuskon saadessa jalansijaa 
vähitellen vähenemistään vähentyneet. Kris¬ 
tinuskon vaikutus taikoihin on muutenkin ollut 
tavattoman suuri jopa siinä määrin, että sen 
jälkiä voi sanoa olevan havaittavissa melkein 
kaikissa sen ajan taioissa, jolloin taikoja on 
muistiin merkitty. 

Paitsi niitä sangen lukuisia loitsuja, joissa 

jo esiintyy Neitsyt Marian tai Jeesuksen nimi, 
on kaikkia niitäkin taikoja, joissa toiset henget 
käsitetään hyviksi toiset pahoiksi olennoiksi, 
epäilemättä pidettävä kristinuskolta vaikuttei¬ 
ta saaneina, sillä todellisen, puhtaan vainajain- 
palvonnan aikana ei mitään hyviä eikä pahoja 
henkiä ollut olemassa, vaan kaikki henget, vai¬ 
najani sielut, voivat matkaansaattaa sekä hy¬ 
vää että pahaa. Dualistinen käsitys erikoi¬ 
sista hyvistä ja pahoista yliluonnollisista olen¬ 
noista on, kuten aikaisemmin jo on mainittu, 
uskonnoille kuuluva. 

Taikoja tarkastellessa huomaa, kuinka per¬ 
soonallisia ne useinkin ovat, tekijänsä lahjak¬ 
kuudesta ja mielikuvitusrikkaudesta riippuvia. 
Toisten koko runollinen ja tavattoman värikäs 
kompositio osoittaa, että niiden luojana on 
ollut henkevä ihminen, taiteilija, kun taas toi¬ 
set ovat sangen arkipäiväisiä, mielikuvituksen 
suhteellista köyhyyttä ilmaisevia. Useimmat 
varsinkin sivistyksen liepeiltä kerätyt taiat kuu¬ 
luvat valitettavasti viimeksimainittuun lajiin 
ollen siis jo suuressa määrin degeneroituneita. 
Mutta monet kaukaisilta syrjäseuduilta saadut 
osoittavat, kuinka korkealla tasolla tämäkin 
hengenviljely on aikoinaan ollut. 


) 18 ( 



Sama on laita eräiden uskomuksellisten tapo¬ 
jen, terveydenhoidollisten varautumien, paran- 
nusmenetelmien y.m. Monet niistä ovat to¬ 
della hyviä ja hyödyllisiä, alkuunpanijansa 
viisautta ja herkkää vaistoa osoittavia, toisten 
taas ollessa suorastaan järjettömiä, vieläpä va- 
hingollisiakin. 


TAIKOMISESSA ESIINTYVÄT PERIAATTEET. 

Koska itse kuolemakin oli salaperäinen ja 
ihmeellinen, luultiin, että kaikella muullakin 
salaperäisellä, omituisella ja erikoislaatuisella 
oli sen kanssa jotain yhteyttä, ja senvuoksi 
uskottiin voitavan varautua vainajain he nk iä 
vastaan harvinaisten, tavallisuudesta poikkea¬ 
vien, erikoislaatuisten esineitten avulla tai jos 
taika tehtiin epätavallisin toimin tai jonakin 
erikoisena aikana tai paikassa. 

Varsin yleinen on kai kk ialla ollut myös n.s. 
pars pro toto periaate. Uskottiin, että sama 
voima, mikä piili vainajassa tai vainajan hen¬ 
gessä, piili myös jokaisessa sen itsensä tai sen 
luullun asuinsijan osassa, vieläpä kaikessa, mi- 

kä oli näitä koskettanut tai jolla oli ollut nii¬ 
den kanssa jotain yhteyttä. 

Tästä johtui, että juuri kuolleitten jäsenet 
tai esineet, joilla oli ollut jotain tekemistä 
kuolleen kanssa, olivat aikoinaan kaikkein ylei¬ 
simpiä ja samalla kai kk ein voimakkaimpina 
pidettyjä taikakaluja. 

Pars pro toto esiintyy myös n.s. homeopaat¬ 
tisessa käsityksessä, jonka mukaan kokonaisuu¬ 
den osaksi arveltiin tulevan saman, minkä alai¬ 
seksi sen osa oli joutunut. Tämän vuoksi ei 
esim. hiuksia, kynsiä y.m. heitetty minne ta¬ 
hansa, vaan ne pantiin tiettyyn paikkaan. 

Se ikivanha käsitys, että samankaltaisilla esi¬ 
neillä tai asioilla oli jotakin yhteyttä esiintyy 
m.m. siinä, että umpitautia parannettiin umpi- 
puulla, maahista turpeen avulla, sikotautia 
sianpahnoilla, vesitautia vesiheinällä, savipuolta 
saviheinällä j.n.e. Tästä myös johtuu, etteivät 
luonnonkansat anna mielellään itseään valo¬ 
kuvata. Koska tuo valokuva on heidän nä¬ 
köisensä, voi heille tapahtua samaa, mitä valo¬ 
kuvallekin tapahtuu. Yksinpä sivistyneitten- 
kin parissa olen kuullut uskottavan, että jos 
valokuvaa pistää neulalla korvaan, tulee itse 
henkilönkin korva kipeäksi. 

Varsin huomattavia olivat myös neutralisoi- 
mis- ja ominaisuuksien siirtämisperiaate. Edel¬ 
lisen mukaan sairas parani, jos potilas asetet¬ 
tiin yhteyteen taudin aiheuttajan kanssa. Esi¬ 
merkkinä jälkimäisestä mainitakoon, että jos 
henkilö pujotettiin synnyttäneen vaatteiden 
läpi, saatiin siten hänen lempensä nousemaan. 

PARANNUSTAIKOJA. 


Tauteja luultiin enimmäkseen vihamielisten 
henkien tai pahojen ihmisten aiheuttamiksi. 
Ne saattoivat lähettää milloin minkin vamman. 
Jos taudin alkuperä oli tunnettu, riistettiin ai¬ 
heuttajalta ensin luonto lukemalla sen synty¬ 
sanat, minkä jälkeen herja manattiin matkoi¬ 
hinsa. Usein käsitettiin itse tauditkin henki¬ 
olennoiksi. Tällaisia olivat esimerkiksi metsän- 
nenä, painajainen, matajainen, nari y.m. Tu¬ 
len-, raudan- y.m. vihat poistettiin loihtimalla 
ensin lausuen syntysanat, sitten manaten ja 
lopuksi kutsuen esim. mehiläistä tai pääskystä 
voiteen noutajaksi. 

NOIDANNUOLI. 


Noidannuolen manaus: 

Kotihisi konna mennös, 

Maahasi paha pakene, 

Ilkeä isäntihisi, 

Lennä päätönnä kanana, 

Siipipuolla siuvuttele, 

Mene silmästä sisähän, 

Suusta suolihin sovita, 

Kautta suolen, kautta huolen, 

Kautta kainalon vasemen, 

Murra suuta, murra päätä, 

Murra muuta vartaloa, 

Ettei toiste toivottaisi, 

Vasta et pahoin tekisi. 

Ellei tästäkään ollut apua, lyötiin kuumen¬ 
netulla kirvespohjalla, jolla aluksi oli kolme 
kertaa kierretty potilaan pää, vihan vimmassa 
maahan ja sanottiin: 

Jos et sitäkään totelle, 

Kyllä sulle kyyin laitan, 

Hankin harmajan hevosen, 

Joll’ on sivut viittä syltä, 

Selkä seitsentä leveä, 

Kita kahta kirvesvartta, 

Se sun viepi väkistenkin, 

Viepi vasten voimiasi. 4< 

TULENVIHAT. 

Tulen polttama parannettiin naisen maitoon 
lukien: 

Oli ver kk o veljeksillä, 

Sisaruksilla sipale, 

Nuotta neitosten kutoma, 

Kalanpyyvys kaunokaisten. 

Veljekset kutoivat verkon, 

Sisarukset siulottivat 
Yhtenä syksyissä yönä, 

Kesäyönä kerkesivät. 

Läksi veljekset vesille, 

Emon lapset lainehille 
Nuotan kera keikkumahan, 

Pyytämähän pyyvyksillä, 

Ulvajärven jänttyröitä, 

Ulvahaukia halusit. 

Nurin nuotta potkettihin, 
Väärin verkko heitettihin. 
Eipä ollut ulvahauki 
Nuotan soukan sokkelossa. 

Kerta, kaksi koitettihin, 
Nuotta nurin heitettihin. 
Viel’ ei ollut ulvahauki 
Nuotan soukan sokkelossa. 

Niin kerralla kolmannella 
Upe oikein pistettihin, 
Apajalle arvattihin, 

Nuotta pohjat poimieli, 
Syynäeli syväykset. 

Jop’ on tarttui tarpoessa 
Nielun suuhun suuri hauki. 
Järven jätti jäikin kiinni, 
Siitä potkahti perihin, 
Kääri nuotan käärehille, 
Pussille vakaisen verkon. 

Niin oli saalis saavutettu, 
Käsissä haleva hauki, 
Koukkuleuka kouran alla. 

Halkaistiin halea hauki, 
Koukkuleuka leikattihin, 
Viillettihin viipaleiksi, 

Paha pieniksi muru ik si. 

Oli suolen soukelossa 
Kolmannessa koukelossa 
Kätkössä sileä siika. 

Siika taasen silvottihin, 
Auvottihin vatsa auki, 

Siell’ oli suolen sykkerössä 
Puunteissa kerä punanen, 
Kerässä tulikekäle, 

Kyven pieni piiloitettu. 

Kyven kynsistä livahti, 
Tulen siemen siuvahutti, 
Poltti puhki purren reunan, 
Laian liekkihin sytytti. 

Tuli kiiti tuulispäässä 
Kohen nientä korkeata. 
SielT oli neito nurmikolla, 
Tinarinta tievan alla. 

Sen nyt tuli turmenteli, 
Pahoin poltteli polosen, 
Rinnat raukan raiskaeli, 
Nisät haavoille haventi. 

Ken nyt voitehet vakaiset 
Haki haavoihin hopusti? 

Pääsky lentohon lehahti, 
Suventuoja tuulispäänä, 

Siipi siukui, noukka notkui, 
Sulan päät on sujuskeli. 

Lensi kauas leuhotteli 
Yli yheksän merenkin, 

Selän suuren kymmenennen. 

Sieltäpä simoa nouti 
Kukan keltaisen kupeesta, 
Sinilatvan laitasesta. 

Jäinen mies merestä nousi, 
Jäinen hattu hartioilla. 

Se nyt tulen turmenteli, 
Liekin sammutti samassa, 
Huokui huurua kipuihin, 
Haavan polttehet paransi. [ ] 

RAUDAN V IHA T. 


Kun teräaseella oli jotakin paikkaa vikuu¬ 
tettu, pureksittiin terää hampailla ja luettiin 
rautalukuja: 

Rauta karkia, katala, 

Et sä silloin suuri ollut, 

Etkä suuri, etkä pieni, 

Kun sa maitona makasit, 

Hyhmän lailla hyllyelit 
Neitsy Maarian nisässä, 

Immen nuoren ihon alla. 

Rautaraukka, Luojan lahja, 

Kalu kaunis tarpehessa, 

Et sä silloin suuri ollut 
Etkä karski karkiana, 

Kun sa maitona makasi 
Velttehenä vellottelit, 

Liemenä lihan sisällä, 

Luien alla luikertelit 
Nuoren neitosen nisissä, 

Maitosuonissa sulana. 

Eikä haavas hautehia, 

Voitehia voimakkaita 

Ensiaikojen alussa 
Kaunihilla kannikalla 
Vaatinut vähintäkänä. 


Tuli lemmon lenkosääri, 
Hiien koira hiihätteli, 
Muurahainen murron alta 
Mustan käärmehen komosta. 

Sep’ on haaransa hajoitti, 
Keikistihe kehno raukka, 
Laski vetensä vetelän, 

Kusta haavan kullatulle. 

Siit, on polttehet siennä, 
Haavan läyle lähtenynnä. 

Mehiläinen meen emäntä, 
Karjapiika Herran karjan, 
Tuopas mettä taivahasta, 
Hunajata huuhattele 
Voiteheksi vammoilleni, 
Tuskilleni tuikioille. 

Ensin silkillä sitase, 
Kultalangoilla kutase 

Rau’an karskin raatelukset, 
Pahoin tehnehen tekoset. 

Voia alta, voia päältä, 

Sipase sivukin puolta, 
Laitapuolta lauhentele. 

Mehiläinen meen emäntä, 
Lennä silkkisiipinesi 
Aina Maarian majalle 
Saamahan simoa sieltä, 

Mettä haavan hauteheksi, 
Lääkkeheksi läylehelle. 

Siveltele sillä jälki, 

Rauan haava haalentele, 

Alta aivan terveheksi, 

Päältä paljon paremmaksi, 
Kuin on ennen ollutkana, 

Laiat uuelle lihalle, 

Haavan vieret haamullensa. [ ] 

VESIPARANNUS. 


Veteen, jolla sairas aiottiin parantaa, luettiin 
aluksi: 

Vesi on vanhin voitehista, 

Kosken kuohu kastehista, 

Paju puista, mätäs maista, 

Tiainen ilman lintusista. 

Sill’ on Ristus ristittynä, 

Valta kaikki kastettuna, 

Tuolla Juortanin joella, 

Pyhän virran pyörtehellä, 

Johon kaikki joet tulevat, 

Virrat latvoin lankeavat. 

Sillä saastat sammuttelen, 

Pyyhin pois pyhät kipunat. 

Sitten vasta ryhdytään puoskaroimaan. Pan¬ 
naan veteen kapineita ja aineita sen mukaan 
kuin taudin parannus vaatii. T 

PUUN LOUKKAAMA. 


Kun puulla on loukattu, loihditaan seuraa¬ 
vasti: 

Puu puhas Jumalan luoma. 

Luojan suuren siementamä, 

Herran kallis kasvatelma, 

Jossa peipposet pesivät, 

Pikkulinnut pilpattavat, 

Keitä oot sa käskyn saanut 
Ihmislasta loukkaella? 

Eihän ennen Eetenissä 
Luoja loukata luvannut, 

Ihmisiä ilman vuoksi, 

Suotta pahoin paiskaella. 

Eikä vanha Wäinämöinen, 

Laulaja iänikuinen, 

Sallinut sun sitä varten 
Kasken keskellä kasuta, 

Viljamaalla vihannoia, 

Että syyttä syyttömiä 
Vammoillasi vaivoaisit, 

Luvattani luihin asti 
Kiroillasi kiusoaisit. 

Paranna siis paha työsi, 
Konnantyösi korjaele. 
Lääki vammat lääkkehillä, 
Kirot itseesi imase. 

Jälkes voia voitelulla, 
Haavat hautele hyvästi. [ ] 


KÄÄRMEEN PUREMA. 

Metsästä löydetyllä tuntemattoman kissan 
pääkallolla painellaan haavaa ja luetaan: 

Kuinkas silloin lauletaan, 

Ja kuinka kujerretahan, 

Kuin käärme käsille käypi, 

Mato sormille matavi: 

Kaikulainen, kärkyläinen, 

Kähyläinen, kärhyläinen, 

Tulikulkku tuikijainen, 

Tiejän mä sinun sukusi, 

Vaan en konna karvojasi. 

Sinervä sinun sukusi, 

Sinervä sinun isäsi, 

Sinervä sinun emosi, 
Sinervä sinä itse kk i! 


Tulikulkku tuikijainen, 
Tiejän mä sinun sukusi, 

Vaan en konna karvojasi. 

Punerva sinun sukusi, 
Punerva sinun isäsi, 

Punerva sinun emosi, 
Punerva sinä itse kk i! 

Tulikulkku tuikijainen, 
Pahan hengen paijan nauha, 
Tiejän mä sinun sukusi, 

Vaan en konna karvojasi. 

Pirun karva, pilven karva, 
Maan karva, kanervan karva, 
Karva taivahan yheksän. 

Suluan sinun vihasi, 

Kuni kuut sulattaessa, 

Rasva röyhyteltäessä. 

Tule työsi tuntemahan, 
Pahasi palauttamahan, 

Ennenkuin sanon emolle, 

Luojallesi luettelen! 

Luojasi sinut kirosi, 

Mahallasi maata käyä, 

Maa käyä, kivi koluta, 

Lahokanto laukeskella, 

Aijanmurto astuskella. 

Sitten otetaan vettä ja siihen luetaan veden 
synty. Veteen puristetaan haavasta verta, 
minkä jälkeen haava pestään. Lopuksi sido¬ 
taan pajunkuori haavan päälle ja kissan pää¬ 
luu viedään takaisin vanhalle paikalleen, mistä 
se oli otettukin. A 


KITTILÄLÄINEN KÄÄRMEENMANAUS. 

Otetaan yhdeksästä pajupensaasta vesa kus¬ 
takin ja niiden kuorilla sidotaan pureman ylä¬ 
puoli tiukkaan sekä lausutaan: 

Hyi sinä hiien suksisauva 
Matkasauva manalaisen! 

Miks’ sä läksit liikkehille, 

Kulkusille kurja raukka, 

Koitonna kiertämähän, 

Majatonna maailmalle? 

Kotisi on kannon alla, 

Pajun alla pesäs’ paikka. 

Siell’ on hiis’ sun synnyttänyt, 

Valutellut vatsastansa. 

Ota omas, veä vihas, 

Niele itse nuljakkasi, 

Kirot suussasi sulata. 

Ken käärmeen tappoi, sai yhdeksän syntiä 
anteeksi. Jos sen teki lapsena ollessaan, jol¬ 
loin ei vielä ollut suuria syntejä tehnyt, sai 
vastaisuudessa yhdeksän raskasta syntiä an¬ 
teeksi. [ 1 


SISILISKON PUREMA. 

Sisiliskon puremassa otetaan kylmää vettä 
pahkakuppiin, kaavitaan vanhasta vaskesta 
ruostetta ja puukolla hämmennetään loihtien: 

Sinervä kanervan alainen, 
Lahokannon kaivelija! 

Vingas Vangahan makasi, 
Tuli poika maattaessa, 
Unkerma levättäessä. 

Mihin poika pantanehen? 
Poika pannahan vetehen. 

Ei ole pojan hyvä olla, 
Ve’essä ei vieretellä, 
Vanhat ongella ottavat, 
Nuoret nuoralla vetävät, 
Siimalla sivaltelevat. 

Vingas Vangahan kanssa 
Ne tuossa tuumaileikse, 
Käänteleikse katseleikse, 
Mihin poika pantanehen. 

Jo poika pantihin palolle, 
Lahokannon kainalohon, 
Koivupökkelön komohon. 
Siellä toukaksi tuli, 
Sisiliskoksi sikesi. 

Vaan kuka käski pahan tehä, 

Isosiko, emosiko 
Vaiko valtavanhempasi? 

Tule nyt työsi tuntemaan. 

Pahasi parantamaan 
Ennenkuin sanon emolle! 

Enempi on emolla työtä, 

Vaiva suuri vanhemmalla, 

Kun poika pahoin tekevi, 

Lapsi tuhmin turmelevi. 

Sitten annetaan tätä vettä sairaalle ja voi¬ 
dellaan sillä kipeätä sanoen: 

Neitsyt Maaria emonen, 

Tuo sulka suojassasi, 

Simatilkka Sulkasessa, 

Jolla voijan voipunutta, 

Pahoin tullutta parannan. 

Lopuksi syljetään vaskipalaseen, jota lämmi¬ 
tetään tulen paisteessa ja tällä vaskipalasella 
painellaan kolme kertaa kipeätä kohtaa kipu¬ 
jen manauslukuja lukien. T 

RIISITAUDIN LUKU. 


Naat’ oli nuorin neitosista, 
Ihanaisin impysistä, 

Sievin sisarten seassa, 

Teki tielle vuotehensa, 
Pahnansa pahalle maalle, 
Kalttoiselle karkialle. 

Siinä vaipui vaivuksihin, 
Horroksihin hoiperraikse. 
Perin tuulehen makaapi. 
Avorinnoin ahavahan. 
Tuuli nosti turkin helman, 
Pohja polvet paljasteli, 
Ahva heilutti hametta, 
Viima tunki turkin alle. 

Tuuli teki tiineheksi, 

Iili immen raskahaksi, 
Ahva paksuksi panevi. 

Kantoi kohtua kovoa, 
Kantoi kuuta kaksi, kolme, 
Sekä vielä viisi kuusi, 
Kantoipa kaheksan kuuta, 
Ylen pitkä yheksän. 

Kun oli kuita kulununna, 
Täyttynynnä täysi määrä. 
Ylitse yheksän hiukan, 
Viikon verran kymmenettä, 
Impi tuskille tulevi, 
Pintehille piikaraukka. 

Tästä impi täyteläinen 
Paneutui pahoille mielin, 
Kovin säikkyi sätkiänsä, 
Joutuhun merelle juoksi, 
Sukkarihmatta sulahan. 

Siellä huusi huikeasti, 
Kajahutti veen kaloille: 
Tuopas kiiskinen kinasi, 
Nuoliainen nuljakkasi. 

Sitte varsin vaivattuna 
Neitsy syöksihe syville, 
Vesihiien hinkaloille, 

Alle peittehen yheksän, 
Alle viien villavaipan. 

Teki poikoa yheksän, 
Tyttölapsen kymmenennen. 

Sitte hän sivuiset siivet 
Otti vyöltä Wäinämöisen, 
Joilla sivujaan siveli, 
Perävieriään veteli, 

Kunnes tuskat taukoavi, 
Huojentuvi vatsan vaivat. 

Kun oli päässyt pälkähästä, 
Vatsan väänteistä kovista, 
Saunan lanoilla saneli, 
Nimitteli poikiansa, 
Laulatteli lapsiansa, 

Minkä mainitsi maaksi, 
Minkä kuuseksi kumaksi. 
Riisi oli poika ruivantoinen, 
Ruivantoinen, räiväntöinen. 

Kuss’ on riisi ristittynä, 
Kaluaja kastettuna? 

Kaivolla Kalevanpoian, 
Ketaroilla pienen kelkan. 

Kust’ oli vesi otettuna, 
Kannettuna riien kaste? 

Eipä ollut etähältä 
Kastevesi kannettuna. 

Oli läävän lähimailta, 
virtsakaivon kaltehelta. 

Eikä ollut puhtahinta, 
Elelakinta herjan kaste. 
Elaikeasti haisevata, 
Likaisinta liivavettä 
Oli kurjan kasteheksi, 
Tuotuna tuvan takoa. 

Kunne käsken kääntymähan, 
Ristittyä rikkomasta, 
Kastettua kalvamasta? 

Tuonne mä sinun manoan 
Tuhatmalkosen malohon, 
Satalauan lappiahan, 

Kurjan kirkon kynnysalle, 
Jossa papit pauhajavat, 
Miehet messua pitävät. 

Jos et sitä jo pakene, 

Kunne mä Sinun manoan? 

Tuonne mä Sinun manoan 

Juoksevan sutosen suuhun, 
Vatsaan Antero Vipusen, 

Jok’ on viikon maassa maannut, 
Kauan liekona levännyt, 

Joll’ on kuusi kulmaluulla, 
Pajupehko parran päällä. 

Jos et sitä jo pakene, 

Kunne mä sinun manoan? 

Tuonne mä sinun manoan, 
Suurille sotakeoille, 

Miesten tappotanterille, 

Joss’ on verta vyöhön asti. 

SielT on luutonta lihoa, 
Suonitonta pohkimoa, 

Syö’ä miehen syöläimmän. 
Haukata halunalaisen. 

Jos et sitä jo pakene, 

Minne mä sinun manoan? 

Tuonne mä sinun manoan 
Jalopeuran kielen alle, 

Karhun kauhean kitahan. 

Mene sinne, kunne käsken, 

Kohen vuorta korkiata, 

Kipukallion koloihin, 

Hiien vaivan vai ki ah an. 

Ota sen sutosen sukset, 

Lemmon leppäset sivakat, 

Pahan hengen paksut sauvat, 

Hiien karhun rautakannat, 

Joilla hiihät hiien maille, 

Lemmon maille leuhottelet. [ ] 

KORPPIEN JA MUIDEN RIUTTAIN MANAUS. 

Koippi kolmen lemmon lintu, 

Riutta hii’en herhiläinen, 

Jok’ on tehty tervaspuista, 

Janhuksista jamaeltu, 

Kasvanut on konkelossa, 

Hiilihauan paltehella. 

Mist’ on koippi siivet saanut, 

Hiien lintu höyhenensä? 

Hiilistä on herja saanut, 

Siivet mustat selkänänsä, 

Höyhenet on palopuista, 
Nokipuista nulverrettu, 
Sääret hiien sälyksistä, 

Jalat lemmon länkilöistä, 
Runko ruman tukkipuista, 
Nokka korton kirvehestä, 
Pää pirun pataranista. 

Lennä sinne, kunne käsken, 
Kohen vuorta korkiata, 
Vasten varvikkomäkeä, 
Siell’ on luutonta lihoa, 
Suonitonta pohkimoa. [ 


KUIVA MATAJAINEN. 

Matajaisella ymmärretään ylipäänsä kolotusta 
ja jäsenten särkyä eli kivistystä. Kuivaksi ma- 
tajaiseksi kutsuttiin kolotusta, jossa ei ihon 
päällä ole mitään ruohtumaa, turvotusta eikä 
ajetusta. Sitä puoskittiin kolmella nuppineu¬ 
lalla, joilla hiveltiin ja kierrettiin kipupaikan 
ympärystää kolme kertaa kullakin neulalla 
erikseen ja hiveltäessä puhallettiin seuraava 
manaus: 

Kun Jesus Jumalan poika 
Kera Pietarin vaelsi. 

Niin on Pietari kysyvi, 
Tie’ustaapi tällä lailla: 
Herra, miks’ ei heinän juuri 
Kasva kiven kaltehilla? 

Ken on kiven korttanunna, 
Lumonnunna luolan kyljet, 
Pahikkoiset pahentanna? 

Herra vastas vuorostansa, 
Noin on lausui, näin opetti: 
Siks on kivi kirottuna, 
Koitettuna vuoren kylki 
Heinänhelpehettömäksi, 
Laihimmaksi leipämaita, 
Kun on käärmehet asunna, 
Pesinynnä ma’ot mustat 
Ensin kallion koloissa, 
Kiven kylmän kyljen alla. 
Siit’ on kivi kortettuna, 
Heittanynnä heinän kasvun. 
Mato musta, kaksikieli 
Koittoja on kylvänynnä, 
Kiroihin sen pahoin pannut, 
Ett’ei ilmoisna ikänä, 

Kuuna Herran valkeana 
Hepo hauko heinänpäitä 
Kiven kylmästä kylestä. 

Matajainen maon äiti. 

Imettäjä ilke’inen, 

Antoi kivelle kironsa, 

Pahan voiman patukoille. 

Jää nyt jäsenten kolotus, 

Matajainen minut päästä, 

Mene kolkkohon kotiisi, 

Emos luokse luonnuttele, 

Jäyä lemmon luolikoita, 

Kivikoita kiusaele! [ i 

VESIMATAJAINEN. 

Kun ihoa turvotti, paisutti tai muuten pa¬ 
kotti, arveltiin sen olevan vesimatajaisen. 
Kolmella nuppineulalla tuli silloin kipupaik- 
koja nivellä näin manaten: 

Kyllä tieän sinun syntys’, 

Arvaan alusta, riutta, 

Ihan ensi entehistä, 

Viikon oot vilussa ollut, 
Kauan tanhuan takana, 

Alla virtsan oot virunna, 
Talven tallin sillan alla, 
Mustan kosken kupehella, 
Vilun vierustoverina. 

Siit’ on sammakko samea, 
Konna musta muuttanunna, 
Sinun lammin lainehilla, 
Kulettanut kolvissansa, 
Aaltoloille aavan järven . 

Niin oot kurja kuleksinna, 
Kauan kiertännä katala, 
Veen vetelän veljeksenä 
Lätäkköjen lähimailla, 
Aallon siskona asunut, 
Lainehien lankosena, 
Vaahon valkean seassa, 
Pärskyn julman päänalaissa. 

Lähe tästä, kun lähetän, 
Katoa kipusi kanssa! [ 

HIVELLYKSEN PARANNUS. 


Hivellyksellä ymmärretään ihon verekselle 
lihalle hankautumista. Myöskin jos suonet tu¬ 
livat helliksi, kipeiksi, sanottiin niiden hivelty- 
neen. Puukon hamaralla hivellään kipeää 
paikkaaja lausutaan: 

Jesus ajoi hevosella 
Kalahau’in karvaisella. 

Hiveltyipä hevon jalka, 

Varsan säärtä säilösteli 
Kulkeissaan kylän ohitse 
Kivisellä kirkkotiellä. 

Marja istui mättähälle 
Suonia sovittamahan, 

Lihanpäitä liittämähän. 


Mihinkä mie tämän hivutan? 

Hirvenj aikahan hivutan, 
Peuran jalkahan peruutan. [ ] 

METSÄNNENÄ. 


Jos metsännenä on tarttunut silmiin ja sil¬ 
mää alkaa vaivata, niin otetaan umpihetteestä 
vettä kattilaan ja vuollaan siihen hopeata, mu¬ 
rennetaan semmoisesta raidasta lahoa, joka pi¬ 
meässä kiiltää, kuin kissan silmä, ja hopearaha 
pannaan kattilaan; vesi lämmitetään ja anne¬ 
taan sitä ensin juoda ja sitten pestään sillä 
silmiä ja luetaan: 

Mistä oot herja heitetynä, 

Tahi tarttuma tavaton, 

Silmiä siristämään, 

Näkimiä näykkimään? 

Kuin sä lienet metsän herja, 

Mene metsähän maoksi, 

Tahi käeksi kukkumahan, 

Kukkumahan kujasille, 

Laulamaan latojen päälle, 

Tahi kummun kuulusaksi. 

Jos sä lienet veen herja, 

Mene vienoon vetehen, 

Allina ajelemahan, 

Laklasina laulamaan. 

Kuin sä lienet maan herja, 

Mene maan matoseksi, 

Tahi käännyt käärmeheksi, 

Syömähän maan jyviä, 

Maistelemaan maltahia. 

Siirry pois sinikeränä, 

Punapuolana putoa, 

Silmiä siristämästä, 

Näkimiä näykkimästä. 

Tahi, jos et sitä tottele, 

On mulla kukko kuusikuinen, 

Kananpoika kaheksikuinen, 

JolT on suu syltä laaja, 

Kaula kahta keihäsvartta, 

Syömähän tätä kipua, 

Tätä talmaa tappamahan. 

Sitten viedään pesuvesi koskeen ja muura 
haiskekoon ja vanhan lepän juureen. Raha na 
kataan myös koskeen. 

RUTTO. 


Ruton manaus: 

Rutto ja rupinen tauti 
Ovat hiien hintsasemat, 

Pahan polkemat poloset. 
Kalma on ne kasvattama, 
Ruo kk imaina rinnoilansa. 
Käski hiisi heilumahan, 
Ilmassa vaeltamahan, 
Kulkemahan kaikkialla. 

Minne mä nyt sun manannen, 
Kunne käsken kulkemahan? 

Lähde täältä Turjan maahan, 
Hiien maahan hiuvahuta, 
SielT on emosi elossa, 
Kantajasi kuolematta. 

Pakene paha jo täältä, 

Väisty herja helvettihin. [ j 

HAMMASSÄRKY. 


Hammastautisen piti tuoda metsästä niin 
suuri sylyllinen tervaksia kuin vain jaksoi kan¬ 
taa ja kotia tultuaan kiertää kartano 3 kertaa 
vastapäivään. Sen jälkeen tuli hänen kaivaa 
kuoppa ja panna osa tervaksia siihen pala¬ 
maan ja kaataa tulen yli muuripata kumoon. 
Sitten piti ottaa kolme kolmihaaraista leppä- 
palikkaa, joiden joka haaraan oli sidottu tuli¬ 
punaista la nk aa ja kiertää kolme kertaa vas¬ 
tapäivään padan ympäri. Kierrettyä pantava 
loput tervakset tuleen padan alle ja kierrettävä 
uudestaan. Lopuksi piti sylkäistä kolmasti pa¬ 
dan pohjaan. 

Hammastaudissa auttoi myös, jos kuivatulla 
tikan kielellä kaiveli hammasta. Mutta tikka 
ei saanut olla pyssyllä ammuttu. Vain ansalla 
saadun tikan kieli oli tähän tarkoitukseen kel- 
paava. 


KORVASÄRKY. 

Korvasärkyä parannettiin kaatamalla kirkon- 
viiniä korvaan. A 

NÄRÄSTÄMINEN. 


Kun ottaa kiiltomadon ja tappaa sen käm¬ 
menellään, niin sitä, joka nuolee tätä käm¬ 
mentä kolme kertaa, la kk aa närästämästä eli 
»mato menee maksalta pois.» ~k 

Ei närästä koko kesänä, jos ottaa keväällä 
ensiksi näkemänsä mansikan suuhunsa ja pa¬ 
nee sen sitten kahden kiven väliin. ~k 

SELÄN KUOLEMINEN. 

Selkä ei kuole koko eloaikana, jos itse sitoo 
ensiksi leikkaamansa ruissitoman, kääntää sen 
kahdenkerran ja sitten istahtaa sen päälle. 

Kuollut selkä paranee, jos kuoposen tai kak- 
soisten äiti sitä sotkee, ~k 


NARI. 

Jos käsi on ranteesta kipeänä niin, että se 
narisee, on kipeällä kädellä nostettava kolme 
kertaa muutetun talon nurkkaa. 

Toinen kysyy: Mitäs nostat? 

Nostaja vastaa: Nostan näriä. 

Kysyjä: Nosta niin, että paranee! 

Nostaja: Sitä Jumala suokoon! 

Nämä kysymykset ja vastaukset kerrataan 
yhdeksän kertaa. + 


VENÄHTÄNYT. 

Jos käsi venyi soutaessa tai peltoa leikattaes¬ 
sa, otettiin semmoisia niisiä, joilla jo oli ku¬ 
dottu, ja solmittiin niistä parin kolmen kyy¬ 
närän pituinen rihma. Sitten mentiin takape¬ 
rin oven luo, tehtiin rihmaan takanapäin kol¬ 
me solmua, kierrettiin se kahdesti myötäpäi¬ 
vään ja kerran vastapäivään vasemman reiden 
ympäri sekä viimein käärittiin sillä venynyt 
paikka. 

Venymisen paransi myöskin kahdeksanpäi- 
nen villalanka, johon oli tehty kolme solmua, 
kun sen kääri venymän ympäri. 

Jos käden kalvonen oli venynyt, tehtiin sen 
ympäri side mustasta, punaisesta ja valkeasta 
villalangasta. [ ] 

NISKAIN NYRJÄHTÄMINEN. 


Jos kaatuessa tai muutenkin niskajänteet 
tärähtivät ja tulivat kipeiksi, piti kellotapulista 
noutaa palanen kellonsoittonuoraa ja liestyt- 
tää hienoihin säikeisiin. Otettiin vielä yhdek- 
sänlaista lankaa, jotka kierrettiin yhteen soit- 
tonuoran säikeiden kanssa ja pantiin kaulan 
ympäri kolmeen solmuun sidottuna. Ellei soit- 
tonuoraa saatu, nyhdettiin kolmivuotisen tam¬ 
man hännästä hiukan jouhia ja niitä käytet¬ 
tiin nuoran sijasta. [ ] 


PAISEET. 

Jos paiseesta ottaa märkää ja panee sitä 
kauniiseen sukkarihmaan, jonka sitten heittää 
tielle, niin paiseet häviävät tarttuen siihen, 
joka rihman löysi. Paise paranee myös, jos 
panee märkää kepinnenään ja hakkaa sen sit¬ 
ten näkymättömiin maan sisään, tai panee 
märkää portin saranoihin. ~k 

LIIAT. 


Jos kehen tuli liika eli kasvannainen, ihon- 
näköinen paisuma, sen piti painella sitä koi¬ 
vun liialla. Koivussa nim. joskus näkee puun 
rungossa kyhmyn, joka on puuainetta, valkea 
tuohi päällä, eikä ole muuten kuin tuohesta 
emäpuussa kiinni. Painettaessa lausuttava: 

Liika kalman kasvattama, 

Hornan haudoissa kyhätty, 

Julman joukon joutolapsi, 

Väen juurtahan valikko, 

Ootko suuttunut sukuusi, 

Kauhtununna kantajaasi, 

Kun sä kurja tänne kuljit, 

Tänne riensit hiien riutta 
Kenenkähän kutsumatta, 

Vaatimatta vaivojasi? 

Mee nyt täältä mäntypuuhun, 

Hongan kylkeen kyhennäihe, 

Siin’ on suoja ollaksesi, 

Vaalo vaivatun eleä, 

Lähe sinne, kun lähetän, 

Mene sinne, kun manoan! [ ] 

Liika paranee myös, jos loppukuulla kuun¬ 
valossa painaa sitä vasemman käden nimettö¬ 
mällä toistaen: 

Kuu syö liikaa, 
älä liian kantajaa! 

tai jos painelee sitä kolmasti kuolleen sor¬ 
mella. ~k 


SYYLÄT ELI RUUPAT, 

Ruupat häviävät, jos niitä hankaa sunnun¬ 
taina kirkonseinään tai kirkossa tuntematto¬ 
man ihmisen vaatteisiin; 

tai voitelee niitä lehmänläjän tai maakiven 
päältä otetulla vedellä; 

tai solmiaa la nk aan yhtä monta solmua kuin 
on ruuppiakin ja viskaa langan menemään. 
Ruupat häviävät niin pian kuin lanka on ehti¬ 
nyt mädäntyä. A 

NAARANNAPPI. 


Naarannappi parannetaan pyyhkimällä sitä 
leipäpalasella, joka sitten syötetään koiralle. 
Lopuksi on näppylää pyyhittävä koiranhän- 
nällä. X 


SAVIPUOLI. 

Savipuolesta pääsee voitelemalla sitä pyhä- 
aamuna ikkunanhiellä tai kovasimen hiellä; 

tai painamalla kovasimella, johon on piir¬ 
retty viisikanta; 

tai jos polttaa kirjoitettua paperia poslii- 
nilautasella sen valkean kohdan päällä ja sit¬ 
ten sivelee savipuolta sillä hiellä, joka näin 
on tullut lautaselle. ^ 


JUOPPOUS. 

Juoppo parannetaan siten, että lypsetään 
maitoa kolmelta mustalta sialta ta mm ilauta- 

selle. Maitoa pannaan sitten kolmasti ryypyn 
sekaan juopon tietämättä. Tämän jälkeen ei 
hänelle enää viina kelpaa. T 

RUOKAHALU. 

Ruokahalu paranee, jos kohoavan taikina- 
korvon keskeltä otetaan taikinaa, siitä leivo¬ 
taan leipä ja paistetaan hiilillä. Tämä pitää 
ensin pujotella oven rivan ja kiemuraan pala¬ 
neen päreen karren kautta, sitten vasta syödä. 
Hyvä on myös pureskella kylyssä hauisliho- 
jaan. X 


PIKKULASTEN TAUDIT. 

Jos ei tiedetä, mikä lasta vaivaa, annetaan 
hänelle äidinmaidon mukana elohopeaa kodan 
liedellä paistetun perunan sisässä. [ ] 


Jos lapsen suu on sampailla, otetaan poika¬ 
lapselle verta kukonharjasta, tytölle kananhar- 
jasta ja annetaan syödä. ~k 

Sampailla oleva lapsi paranee myös, jos tätä 
tautia sairastanut puhuu lapsen suuhun; 

tai jos tuodaan sammaslähteestä vettä, uh¬ 
rataan lähteeseen joko neuloja tai rahaa ja 
annetaan vettä lapsen juoda. 


Kierosilmäinen lapsi parannetaan pujotta¬ 
malla äitinsä paidan tai messukasukan läpi; 

tai kiertämällä se kolme kertaa sen lattiasta 
nostetun palkin ympäri, jolla lapsi on synty¬ 
nyt. ie 


Pilaaminen. 

Ihminen pilataan kuihtumaan, jos hikisestä 
vaatteesta leikellään nuppuja ja ne kääritään 
tieltä löydetyllä kolmella hevosen hännänjou- 
hella lujaan kääröön ja käärö viedään hettee¬ 
seen, sellaiseen joka aina kiehuu. 

Paranisi jos löytäisi ja purkaisi. Jos ottaa 
jonkun hetteen pohjasta mutaa päänsä alle, 

niin nukkuessa ilmoitetaan, missä hetteessä 
käärö on. Ja jos käärön päästää irti, niin pa¬ 
ranee. Mutta jos vie sen kituvan puun rakoon, 
rupeaa pilaaja kitumaan, ja jos katkoo jouhet, 
kuolee kolmessa päivässä. >l< 


Mielenvikaiseksi pilattiin panemalla ruumiin- 
pesuvettä sen ihmisen ruokiin, jota aiottiin 
pilata. 


Kirkonmultaa syöttämällä saatiin sairastu¬ 
maan lentotautiin tai kitumaan. Jr 


Jos ken tahtoi saada vihamiehestään juo¬ 
marin, hän tarjosi tälle viinaa ja viskasi poh¬ 
jalle jääneen tähteen tuliseen uuniin. Silloin 
alkoi pilatun mieli palaa viinan perään. 


Karjaonnen voi pilata pistämällä juhannus¬ 
yönä kirnunmännän naapurin navetan ikku¬ 
nasta sisää sanoen: 

Maito sinulle, 
voi minulle. Jr 

Jos tahtoi, että pedot söivät naapurin karjan, 
oli mentävä tanhualle eli kujalle ja käännet¬ 
tävä niiden jäljet nurin. + 


Karhu saatiin yllytetyksi toisen talon kar¬ 
jan kimppuun panemalla laskiaisena salaa 
kolme karhun kynttä ja kolme hammasta kel¬ 
lokkaan parteen ja sirottamalla karhun kynsi- 
mää lahopuun murua jokaisen lehmän sel¬ 
kään. 


Hevonen pilataan kulkemaan, kun löytää 
aamulla ennen päivännousua sen semmoiset 
öiset jäljet, jotka ovat itään päin. Niitä ote¬ 
taan kolme askelensijaa ja käännetään nurin 
paikalleen ja ruumiinmittakepillä lyödään 
kolme kertaa kuhunkin käännettyyn kavionsi- 
jaan samalla synkällä luonnon nousemalla ki¬ 
roten: 

Ota perkele ohjakset, 
pijä suoraan suitsia 
Pimeähän Pohjolahan, 
ijän ikuisen alalle, 
ettei kuulu kuuna päänä, 
palaa sinä ikänä! 

Silloin hevonen juoksee pysähtymättä kun¬ 
nes kaatuu kuoliaana maahan. Se ei välitä 
järvestä eikä mistään, menee vaikka tuleen, 
jos tielle sattuu. Tällöin se ui hyvin kevyesti, 
mutta jos ihminen sattuu näkemään, se käy 
raskaaksi ja alkaa kovin turskuttaa, mistä tie¬ 
tää, että se on kirottu kulkemaan ja kuole¬ 
maan. 


Tervahauta pilataan, kun otetaan kiertolai¬ 
sen hevosen lantaa kolme kakarata ja pannaan 
ne salaa haudan silmään. Silloin ei lähde terva 
piipusta, vaan se vain tyhjänä kopisee vaikka 
haudassa on tervaa aivan yli äyräitten. Mutta 
se juoksee vain tuleen eikä osaa valua piipusta 
ulos. * 


Tervahauta päästetään kiroista siten, että 
otetaan hautakurikka, jolla on tasattu haudan 
rintaa laskenta-aikana ja nakataan se kolmelta 
puolelta yli haudan, viimeisen kerran nakataan 
halssin yli ja siihen jätetään. Sitten va nh an 
kirveen kasalla piirretään haudan laelle viisi- 
kanta kirvestä nostamatta, otetaan kol- 
mihaarainen männynvesa ja sillä piiskataan 
hautaa yltympäri kolme kertaa, kaksi kertaa 

myötäpäivään ja yksi kerta vastapäivään ja 
männynvesa pannaan piipun viereen. Ja jos 
pilaajaa halutaan kurittaa tai tappaa, niin kun 
ruvetaan laskemaan haudasta tervaa, niin tirau¬ 
tetaan sammakon suuhun ensimmäinen tippa, 
sidotaan punaisella langalla ja viedään kas¬ 
keen se mm oiselle paikalle josta sen helposti 
löytää. Pilaaja tulee viimaiseksi, vaan jos tu¬ 
lee tunnustamaan pahat tekonsa ja jos terva- 
haudan omistaja haluaa päästää sen virmaisen 
entiselleen, hän etsii sammakon käsiinsä, pääs¬ 
tää irti köytöksistä ja pesee tervan suusta, niin 
paranee. Mutta jos sammakko on ennättänyt 
kuolla, niin ei tule aivan entiselleen. Jos pi¬ 
laaja tahdotaan tappaa, työnnetään sammakko 
haudan huokoseen, niin kuolee sillä hetkellä 
tai jos haudataan maahan kuin vainajat, kuo¬ 
lee kitumalla kolmessa päivässä. Samoin käy, 
jos sammakko upotetaan järveen. >K 


Kaivo pilattiin siten, että kolmesta talosta 
otettiin, mieluimmin varastettiin uuniluudan 
tyngät ja käärittiin ne katajan juurella yhteen 
nippuun. Elävää hopeaa pantiin sulkaan ja 
tungettiin luutakääröön, minkä jälkeen käärö 

hukutettiin siihen kaivoon, joka aiottiin pilata, 
näin sanoen: 

Me nk öön vesi yhdeksän syltä syvään ja 
saman verran syrjään. 


KIROJEN KIRVOITTA¬ 
MINEN. 

Jos tiedettiin, missä päin kirojen lähettäjä 
eli panija asui, tehtiin sinnepäin vievälle tielle 
kolme ristiä veitsellä. Jos ei ollut tiedossa teh¬ 
tiin ristit kolmen tien risteykseen lausuen: 

Itse noita nuolihinsa, 

Tietäjä teräksihinsä, 

Keuhkoihinsa kiertyköhön, 

Maksoihinsa maatukohon, 

Ettei pääse päästäjättä, 

Lunnaitten lupoamatta 
Alta koittojen kovien, 

Alta kirojen omien. [ ] 

Kiroissa oleva paranee, jos hänelle salaa syö¬ 
tetään tai juotetaan ennen käen kukkumista 
piiskaamalla tapetun, paljain käsin koskemat¬ 
toman käärmeen lihaa; 

tai jos hänelle annetaan salaa kiroajan vaat¬ 
teista tai hiuksista polttamalla saatua tuhkaa 
ruokaan tai juomaan sekoitettuna. — Parasta 
oli hiusten ja sitten ihoa lähinnä olevan vaat¬ 
teen tuhka. — 

tai antamalla hänelle kolmesta kynnyksestä 
kustakin otetun kolmen lastun tuhkaa. ~k 


Jos joku oli omissa kiroissaan otettiin hä¬ 
nen päästään hiuksia ja heitettiin palavaan 
pesään sanoen: 

Tuolla tuskasi palakoon, 

Ulos piipusta pihalle! ~k 


Vesihiisi päästetään siten, että rannalla ole¬ 
vaan korkeaheinikkoiseen niitynäyrääseen kai¬ 
vetaan tarkalleen miehenmentävä reikä. Rei- 
jän ympäri tehdään tuli kesueenkannoista. Sai¬ 
raaseen sidotaan nuora, joka pujotetaan rei- 

jästä. Sairas tyrkätään järveen ja vedetään 
nuoralla reijästä tulen läpi maan pinnalle. 
Tämä toistetaan kolme kertaa. Sitten otetaan 
koskesta vettä, kosken kivellä tai pienellä saa¬ 
rekkeella pestään potilas ja puetaan uusiin pu- 
kimiin, vanhat heitetään virran vietäviksi. Eikä 
kukaan voi näitä vaatteita käyttää, sillä ne 
eivät pesemälläkään puhdistu. Vesi jolla poti¬ 
las on pesty viedään sille paikalle, missä vesi- 
hiiden arvellaan tarttuneen. Mutta jos ei var¬ 
maan tiedetä paikkaa, on paras mennä niin ylös, 
että se varmasti jää alavuon puolelle. Kyllä 
virta vie oikealle paikalle, olkoon sitten likellä 
tai kaukana. 


Jos lehmä on pilattu lypsämästä, tehdään 
oipotuohesta kolme lippiä, joihin lypsetään pi¬ 
latun lehmän maitoa. Mennään nurmikkoiselle 
koskenrannalle ja pistetään nurmipenkereeseen 
kepillä reikä niin, että se ulottuu veteen asti. 
Tähän kaadetaan maito ensimmäisestä lipistä 
ja reikä poljetaan kantapäällä umpeen. Sit¬ 
ten pistetään keppi kosken rannalla kasvavan 
lepän juurien alitse ja siihen kaadetaan toinen 
lippi, kolmannesta lipistä tipautetaan kosken 
heinikkoon, kaikennimisten puitten juurille, 

toukopeltoon, pellon pientarille, sellaisiin 
paikkoihin, mistä lehmän on tapana syödä tai 
mistä sille leikataan ja viimeksi vanhan aidan 
varaseipään juureen maitosanoja ja karjan 
varomussanoja lukien. Tyhjät lipit viedään 
koskeen, lehmä pestään kokonaan ja pesuvesi 
viskataan muurahaiskekoon. T 


Jos koira on pilattu niin, ettei se hauku eikä 
löydä otuksia, reväistään kappale huonomai¬ 
neisen naisen hameenhelmasta ja kääritään 
sen kaulaan. Silloin koira tulee entiselleen. 


Jos pyssy oli kiroissa eli koitoissa, laskettiin 
omaa vettä piippuun, joka pestiin metsäneläi¬ 
men verellä ja hangattiin kuivaksi tappuroilla. 
Sitten sihtailtiin piipun suupuolelta ja lopuksi 
ammuttiin olan yli taakseen katsomatta. [ ] 

Osumattomiksi pilattuja pyssyjä korjattiin 
vielä m.m. panemalla elohopeata piippuun tai 
ampumalla sen läpi käärmeen. (Kangasniemi.) 


Jos nuotta on pilattu, otetaan kolme yksikan- 
taista pihlajanvesaa ja viedään nuotanperä 
semmoisen vesikiven päälle, mistä aalto lyö 
ylitse ja sitä parempi, mitä kauempana se on 

rannasta. Pihlajanvesoilla piiskataan verkkoa, 
tuli kuljetetaan kolmasti läpi perän ja joka 
kerta nakataan taulankappaleet vasemman 
olan yli järveen. Soudetaan apajan perille ja 
pihlajat viskataan potkettaessa perän mu¬ 
kana 


tuulen tuuiteltavaksi, 
aaltojen ajeltavaksi 
alle ilman aijattamon. 

Sitten vedetään apaja ja kun perä on nos¬ 
tettu veneeseen, niin sen sijalle vuollaan ho¬ 
peata, tinaa ja vaskea kolme vuolua kutakin. 
Ensimmäisen apajan kalat keitetään perkaa¬ 
matta ja suomustamatta suolineen ja kaikki¬ 
ne raskineen eikä syödessä käytetä veistä eikä 
lusikkaa. Silloin paranee kalaonni. >K 


Pelto päästetään rikkeistä, kun juhannusyönä 
otetaan sammakko ja tehdään sille lepästä ja 
punaisesta langasta ajoneuvot: aura ja kaikki 
mitä siihen kuuluu. Sammakko vajastetaan 
auran eteen ja sillä kynnetään ristiin kolme 
vakoa eri suuntiin. Vakojen risteykseen kai¬ 
vetaan kuoppa ja sammakko haudataan tähän 

kuoppaan täysissä valjaissa ajopeleineen päivi¬ 
neen. Jos sammakolle tehdään leppäarkku ja 
se pannaan siihen arkkuun selälleen ja hauda¬ 
tessa luetaan multausluvut, niin pellon pilaaja 
kuolee ennen kolmen yön kulumista. 


Varautuminen kiroja vastaan. 

Kiroja vastaan varautumiset olivat niinikään 
lukemattomat. Mainitsen tässä vielä muuta¬ 
man niiden lisäksi, mitä tässä kirjassa muit¬ 
ten taikojen yhteydessä esiintyy. 

Lapseen ei koskaan pysty kirot, jos juhan¬ 
nusyönä keskiyön aikaan otetaan vanhan visa- 
pääpuukon kärjellä heinän päistä, kukista ja 
rukiintähkistä kastehemeitä kolme yhdeksää, 
pannaan pieneen pulloon ja auringonnousun 
aikana pestään tällä lapsen päälaki, rinta ja 
kantapäät ja viimeinen tilkka annetaan suu¬ 
hun. Samoin tehdään kahtena seuraavanakin 
juhannuksena. Silloin eivät pysty noitain nuo¬ 
let, eikä tietäjän teräkset, eivätkä luoditkaan 

sodassa, vaan karttuvat kaikki paidan po¬ 
veen. 


Kirot eivät koske, jos pitää paitaa väärin 
päin yllään. ~k 


Pahan silmän vaikutus estetään Tiputtamalla 
tu hk aa vieraan jäljille. Näin tehtiin esim., jos 
talossa oli käynyt noita tai aivan outo he nk ilö. 
(Kangasniemi.) 


Jottei koira sairastuisi pidettiin sen kaula¬ 
pannassa elohopeaa linnunsulan sisässä. >K 


Tyttölapsi ei jää vanhaksipiiaksi, jos sen 
heti synnyttyä kietoo miehen housuihin ja 
pään pistää saunan ikkunasta ulos. + 

ELINKEINOT 


Elinkeinoja koskevista lukemattomista taiois¬ 
ta olen valinnut tähän vain muutamia jättäen 
esimerkiksi juhlapäivien aikoina suoritetut ko¬ 
konaan pois, koskapa ne varsinkin taiteelliselta 
arvoltaan ovat monia muita taikoja heikom¬ 
pia. 


METSÄSTYS. 

Kun metsämies lähtee syksyllä ensi kerran 
metsälle, niin on hänen ensin peseydyttävä 
hyvin puhtaaksi, pantava vasta pestyt vaatteet 
ylleen, kammattava tukka, suittava parta ja 
sitten mentävä muurahaiskeon luo, otettava 
lakki päästä, ristittävä silmänsä ja vuoltava 
hopeata muurahaiskekoon lukien: 

Anna mulle anti luoja, 

Lupaa luja jumala, 
nuita kummun kukkujia, 

Joka lehvän lekkujia, 

Kun ma ainoisin anelen, 

Lepyttelen, luohuttelen. 

En minä kiviä kiitä, 

Enkä palvo paasiloita, 

Enkä pyytele pyhinä 
Sapattina saaustele j.n.e. 

Sitten lähdetään metsään ja havuilla pyyhi¬ 
tään kaikki metsästyskalut, jotta »metsän- 
piiat tinasilaiset» ottaisivat metsämiehen suosi¬ 
oonsa ja kun ensimmäinen vilja eli otus on 
saatu, sen sijalle vuollaan hopeata kolme las¬ 
tua ja katkaistaan sen vasen etujalka, jottei 
riena eivätkä pahat silmät siihen pystyisi. 

Kotiin palatessa lauletaan Tapion virsiä sa¬ 
moin kuin lähtiessäkin. V 

KALASTUS. 

Nuotalle ensi kertaa lähdettäessä pujotetaan 
kaikki nuottakalut, porkat, kalakontit y.m. nuo¬ 
tan perän läpi, isketään tuli elävän puun tau¬ 
laan ja sekin pujotetaan kaksi kertaa sisään¬ 
päin ja kolmas kerta ulospäin perän kitasista. 
Joka pujotuskerralla isketään veres tuli ja joka 
pujottamisen jälkeen nakataan palava taulan- 
pala vasemman olan yli järveen. Viimeksi pu- 

j otetaan perän läpi vastasyntynyt tyttölapsi, 
jota ei ole vielä siunattu eikä ristitty. Sitten 
soudetaan apajan perille, veneet käännetään 
myötäpäivään ja nuotta potketaan ensimäiselle 
apajalle jalkain välitse. Silloin ei tarvitse 
pelätä kadehtijoita ja saa hyvin kaikenlaisia 
kaloja. >l< 

Jos kalastus ei ottanut luonnistuakseen, na¬ 
kattiin pieni raha järveen uhriksi, tai jos ka¬ 
teelliset ihmiset olivat pilanneet kalaonnen, 
poltettiin ensiksi saatu kala tervaspuista teh¬ 
dyssä nuotiossa. Pilaamisen estämiseksi ei saa¬ 
nut sanoa, paljonko oli ensi kerralla kaloja 
saanut. [ ] 

Kalaonni pysyi myös, jos syötti sialle kalan¬ 
perkeet, mutta kissalle niitä ei saanut antaa, -k 


MAANVILJELYS. 

Kylväminen. 

Ennen kylvämään rupeamista irroitetaan 
maasta turverengas, jonka läpi jyväsäkki pu- 

jotetaan. Säkkiin on jyvät kaadettu ison hauen 
suun kautta. 

Miehisellä kylväjällä tulee olla valkea la kk i 
päässä ja naispuolisella valkea liina, jotta 
pelto syksyllä joutuisi yhtä valkeaksi. [ | 

Naurista kylvettäessä piti ensin viskata kol¬ 
me siementä vasemman olkapään yli. Kylväjä, 
jolla oli sokeria suussa, sylkäisi sitten joka sa¬ 
ralla lausuen: Tulkoon näin imelät nauriit! 
Jos kylväjä oli nainen, heittäytyi hän kylvön 
tehtyään istualleen ja sanoi: Tulkoon tästä 
kylvöksestä näin isot nauriit! Mies nakkeli 
va kk aa ilmaan lausuen samat sanat. [ 

Toukoa tehtäessä pannaan kolme koskesta 
otettua kiveä kolmanteen vakoon. Ensimmäi¬ 
set viedään pellolle kuikan nahassa ja siitä 
kylvetään, jottei pouta kuivaisi vainiota. Tämä 
johtui nähtävästi siitä, että kuikkaa ja kaak¬ 
kuria pidetään sadetta ennustavina lintuina. 

Jos niittyä raivaamaan lähdettäessä hiottiin 
kirveet ja kassarat majavan hampaalla, ei rai¬ 
vio sen koomin vesottunut. [ ] 


) 76 ( 



Hiiren manaus. 


Jotteivät hiiret söisi suovista heiniä tai riis¬ 
taa aitoista, manattiin seuraavin sanoin: 

Hiukka hiiren hampahhin, 

Karski kavian kitahan, 

Jos sä kortta korventelet, 

Jarnuttelet heinän juurta. 

Suoviani, saamiani. 

Elojani, aittojani, 

Jos kuljet kaluamassa, 

Pitkähäntä piilomassa, 

Niin mä sun suen kitahan, 

Lemmon leukojen välihin, 

Laitan käskyillä kovilla, 

Lausehilla luonnuttelen. 

Lähde herja heinistäni, 

Hinkaloistani hupene, 

Katoa, katala täältä, 

Pahan vallan valkiahan. [ j 

KARJANHOITO. 


Jos keväällä ennen käen kukkumista saa¬ 
tujen haukien hienonnettuja leukaluita anne¬ 
taan ruoan tai juoman mukana elukoille, eivät 
sudet syö. + 

Jotta lehmät paremmin saataisiin tulemaan 
kotiin, pannaan suoloja tuohiseen, joka sitten 
pujotetaan aidanraosta kahden seiväsparin 
välistä kaksi kertaa ja suolat syötetään leh¬ 
mille. + 

Jos lehmä on paha potkimaan, otetaan 
saunankiukaasta kolme kiveä ja niillä painel¬ 
laan lehmän sorkkia, minkä jälkeen kivet 
palautetaan paikoilleen. + 

Jotta poikinut lehmä saataisiin pian uudel¬ 
leen härkimään, pannaan housut ensimäisen 
juomaämpärin peitoksi. ~k 

Lehmä päästetään metsänpeitosta siten, 
että otetaan kadonneen lehmän kaulain ja sen 
läpi vuollaan hopeata kahteen muurahaiske¬ 
koon, kolmanteen pannaan elävää hopeata 
sanoen: 

Annikki, neiti nuori, 

Päästä irti lehmoseni, 

Kulettele kultaseni, 

Kohti kotia omoa 
Ennen päivän nousemista, 

Koin jumalan koittamista. 

Ellei ole apua, sidotaan yhdeksän puun lat¬ 
vat yhteen sen tien yli mistä lehmä on kulke¬ 
nut, kolmeen eri ryhmään. Kaksi puuta suju¬ 
tetaan itä- tai pohjoispuolelta, yksi puu etelä- 
tai länsipuolelta. Puut sidotaan hyvin lujaan 
mikäli mahdollista kolmenvärisellä: punaisella, 
ruskealla ja keltaisella villalangalla ja siteeseen 
lyödään leppäkeppi hyvin lujaan. Kussakin 
sidoksessa pitää olla ainakin yksi pihlaja, muut 
saavat olla mitä muita lehtipuita tahansa, 
mutta kahta samanlaista ei missään kimpussa 
saa olla. Jos eivät lehmät tällöinkään löydy, 
lyödään leppäkeppiä yhä lujempaan kolmena 
aamuna ennen auringon nousua ja ellei vielä¬ 
kään ole apua on metsänhaltia viaton. Ja 
jos ei päästä sidosta irti, rupeaa se vaivaamaan 
itse sitojaa. A 

Hevonen menestyy hyvin, jos keväällä en- 
simäiseksi nähdyllä käärmeellä pyyhitään van- 


) 79 ( 



haa kenkärajaa, joka sitten pannaan muurin 
päälle, kunnes hevonen lasketaan laitumelle, ja 
uloslaskettaessa pyyhkiellään tällä kenkära- 
jalla hevosen selkää. O 

Jos hevosen pudottaessa maitohampaansa 
pannaan kulmahampaat talteen, tulee se ko¬ 
tiin vaikka kuinka etäältä kun näitä hampaita 
kuumennetaan. + 

Siankärsää ei pidä heittää kotitunkiolle, vaan 
se on vietävä metsään, jotteivät elosiat nur¬ 
kissa maleksisi. + 

Jos lampaille syötti kaksoistähkiä, ne syn¬ 
nyttivät kaksoisia. ~k 


Kuohitseminen. 

Näytteeksi siitä, kuinka laajoja loitsut saat¬ 
toivat olla, otan tähän sodankyläläiset kuohi- 
tusluvut: 

Kuohimaan alettaessa laadittiin rovio, johon 
leikkaussakset pantiin samalla valkeaan lukien: 


) 80 ( 



Tulonen Jumalan luoma. 

Tu mm ene tuhkiis’, hi mm ene hiiliis’ 

Tullos neito Pohjolasta, 

Impi kylmästä kylästä, 

Sumasilmän tyttäriä, 

Kaihesilmän kasvattia, 

JolT on huntu huurtehessa, 

Liina hyhmän Luottama, 

Jolla tulen turmentelen, 

Valkiaisen varmentelen, 

Teen tulen tehottomaksi. 

Neitsyt Maaria emonen, 

Keitä rauta kielelläsi. 

Teräs suussasi sulata, 

Ett’ei maito maahan pääse, 

Puna peltohon putoa. 

Juhannes Jumalan pappi 
Keitti vuoen voitehia 
Kattilalla kirkkahalla, 

Paalia aivan pikkusella, 

Peukalon mainittavalla, 

Yhen sormen mentävällä, 

Joilla Ristus ristittihin, 

Valta kaikki kastettihin, 

Joilla hautoi Herran haavat, 

Viat Jesuksen paransi, 

Pilatuksen piinatessa, 

Pahan vallan vaivatessa. 

Sitten tehdään vuode ja kierretään sen ym¬ 
päri kolme kertaa lukien: 

Ken katein silmin katsonee, 

Kierin silmin keksinee, 

Simasilla silmäsillä, 

Silmät vettä vuotakohon, 

Rasvaks’ aivan rauetkohon. 

Hiitolan verinen vuota 
Silmille sivuttakohon, 

Korville kulottukohon, 

Ett’ei silmä sivullisen, 

Työtä kesken turmelisi, 

Kateellisen karsas silmä 
Puolinaissa pilloaisi, 

Eikä luotelausehia, 

Kuulis korva kustakana, 

Ikkunoista, akkunoista, 

Ahtaista aian raoista. 

Hevonen tuodaan nyt esiin ja kuljetetaan 
kolmesti rovion ympäri. Sen jälkeen syljetään 
hevosen korvaan, sidotaan köydet jalkoihin 
ja kaadetaan vuoteelle. Kuohari tempaisee 
raudat tulesta ja vetäsee ne kouransa läpi lau¬ 
suen: 


Saa mettä taivahasta 
Käsille isän urohon, 

Miehen varman vanttuhuille, 

Joilla tulen turmentelen, 

Valkiaisen varmentelen, 

Teen tulen tehottomaksi, 

Mutta en miehuuttomaksi. 

Sitten toimitettiin leikkaus ja raudoilla polt¬ 
teleminen, jonka jälkeen haavat voideltiin ter¬ 
valla ja lausuttiin: 

Vesi vanhin veljeksistä, 

Tuli nuorin tyttäristä, 

Piä varas’ valkiainen, 

Piä neuvos’ piiloissakin, 

Ett’es turhiin tulvahtaisi, 

Hämmentyisi häpeihin. 

Puun rasva, hongan öljy, 

Sinä voiteista vakaisin, 

Jolla Ristus ristittiin, 

Valta kaikki kastettiin, 

Jollas hauvoit Herran haavat, 

Viat Jeesuksen paransit 
Pilatuksen piinatessa 
Pahan vallan vaivatessa, 

Tee nyt tämä terveheksi, 

Kiinni kipeät kurase. 

Hevosen annettiin nousta ylös, minkä jälkeen 
hypättiin sen selkään poikkipuolin vatsalleen 
lausuen lopuksi: 

Veri seiso niinkuin seinä, 

Tai kuin pahta tunturissa, 

Ett’ei mahla maahan juokse, 

Puna pääse puurtamahan, 

Suonen solmulle sivallan, 

Pohjukalle verivirran. 

Tullos haava terveheksi, 

Ehommaksi entistänsä, 

Luojan lemmellä hyvällä, 

Kaikkivallan katsannolla. [ j 

Suostutus. 


Kun ostolehmä on tuotu taloon, tulee riisua 
vyö ja panna se kynnyksen eteen navetan oven 
sisäpuolelle. Kun lehmä nyt sisään vietäessä 
astuu vyön muodostamaan renkaaseen, ei se 
kaipaa entiseen kotiinsa. Jos heittää kolme 
kertaa vettä sen takakintuille, eivät toisen sa¬ 
nat pysty. + 

Ostohevonen saatiin suostutetuksi, kun sen 
vanhasta pilttuusta otettiin roskaa ja heitettiin 
sen uudelle sijalle. Sitäpaitsi leikattiin kol¬ 
mesta kaviosta pieni hitunen ja kätkettiin ne 
tallin kynnykseen kairattuun reikään, joka sit¬ 
ten tukittiin pihlajaisella tulpalla. [ ] 

Koira saatiin suostumaan uuteen isäntäänsä, 
jos otettiin pala leipää, pidettiin sitä hetkinen 
vasemmassa kainalokuopassa ja ojennettiin koi¬ 
ralle sen vatsan alitse; 

tai jos sille antoi kolme kolmesta tulisijasta 
otetussa tuhkassa kieriteltyä lihapalasta sen 
jälkeen kun oli ensin pyörittänyt koiraa kolme 
kertaa ympäri. [ ] 

ELÄINTEN TAUDIT. 


Ähky. 

paranee siten, että hevosen vasemmasta sierai¬ 
mesta otetaan kolme tippaa verta kolmelle 
leivänpalaselle ja nämä leivänpalat syötetään 
hevoselle; 

tai siten, että otetaan ristiin hevosen ka¬ 
vioista, oikeasta etukaviosta ja vasemmasta 
takakaviosta kolme siikalihan palaa ja anne¬ 
taan ne ruoan tai juoman mukana hevoselle; 

tai antamalla hevoselle sen omasta hännästä 
otettua verta; 

tai taluttamalla se pitäjän rajan yli; 

tai panemalla ruumisarkun päällä olleen 
peiton hevosen selkään; 

tai lyömällä sitä kolme kertaa aviottoman 
lapsen tehneen naisen hameella ja juotta¬ 
malla sille vettä, jossa tuon naisen paidan ala¬ 
puoli on pesty. + 

Painajainen. 


Jos hevosta ajaa painajainen, pannaan sille 
kuikan na hk a selkään, karaistulla luonnolla 
säikäytetään hevosta ja luetaan: 

Siirrä jo sijasi konna, 
muuta, murha, kartanosi, 
lähe kumma kulkemahan 
maan paha pakenemahan j.n.e. 

Lehmää jos ajaa painajainen, sytytetään tuli 
yhdeksään pohjapäreeseen, niillä kierretään 
lehmä lopuksi lyöden päreet lehmän selkään 
sammuksiin, samalla sanellen: 

Sonnatar sinun isäsi, 

Sonnatar sinun emosi, 

Sonnatar sinä itsekin. 

Sant Pietari kaitsijasi, 

Sekä suuri syöttäjäsi! >l< 

Kalma. 


Hevoskalma kun tarttuu otetaan kartanohei- 
niä 1. malttoja semmoiselta kartanolta, missä 
on läpi kylän tie, jota pitkin on kuljetettu ruu¬ 
miita, vankeja y.m. ja niitä malttoja pannaan 
veteen ja tehdään tuli tieltä löydetyistä aisan- 
palasista ja kesueenkannoista ja tulella läm¬ 
mitetään noita malttoja kattilassa ja niillä 
haudotaan kipeätä kohtaa lukien: 

Hyvä kalma, kaunis kalma, 

Hiijen herja hevoskalma. 

Hiijestä on hevosen synty, 

Varsan vaskikalliosta. 

Mene kalma kalliohon, 

Vaaran vaskisen sisähän! 

Mene tuonne, kunne käsken, 

Kunne käsken ja kehotan, 

Sorkkihin sotahevosen, 

Kavioihin vainovarsan, 

Joss’ on verta juoaksesi, 

Lippoaksesi lihoa j.n.e. 

Sitten pesuvesi viedään kolmen tien haa¬ 
raan. 

Lettitauti. 


paranee lehmästä jos sille syötetään teuraan 
verisellä vuodalla kieritettyjä suoloja; 

tai suoloja, joihin on sekoitettu sen omasta 
hännästä otettua verta. 

Suden hampaanvihat paranivat, jos hukan- 
hännällä pyyhkieli eläinten haavoja. -k 


Ruokahalu 

Eläimen ruokahalu paranee, jos kolmasti 
sylkäisee sen ruokaan sanoen: 

Hyi sinä hiijen hippa, 

Ota sialta sydän, 

Koiralta hyvä halu! [ ] 

TAIKOJA ERI ALOILTA 

SYÖPÄLÄISET. 


Luteet, kirput, torakat y.m. syöpäläiset eivät 
sikiä huoneeseen, jos vanhan hevosen pääkallo 
haudataan uunin alle. Mutta siinä huoneessa 
ei saa pitää yksinään ristimättömiä lapsia, 
sillä ne rupeevat kitumaan. Pääluu kaivetaan 
niin syvään uunin alle, että kolmannen väri¬ 
nen multa tulee vastaan. Parempi olisi, jos 
pääluu olisi kokonaan tuntemattoman hevosen, 
josta ei tiedä missä ja miloin se on syntynyt, 
kuka sillä on ajanut tai kuka tappanut. Ja 
jos se olisi metsästä löydetty, hyvin vanha ja 
sammaltunut, niin sen parempi. Ristimättö¬ 
mät lapset eivät menesty siksi, että hevonen 
on pirun sukua. (Kaviot!) >K 

Luteet saadaan häviämään, jos juhannus¬ 
yönä vanha visapääpuukko hampaissa alasti 
lakaisee tuvan lattian perään päin yhteen me¬ 
noon hokien: 

Sota tulee, sota tulee, 

Menkää pakoon, 

Sota tulee, menkää pakoon! 

Kun lakaiseminen on suoritettu ja rikat hei¬ 
tetty ulos peräikkunasta, piirretään lattia puu¬ 
kolla ristiin nurkasta nurkkaan ja poistutaan 
peräikkunan kautta. Tämän jälkeen tulee 
huoneen olla autiona kolme vuorokautta, jona 
aikana luteet häviävät niin tyystin, ettei ai¬ 
noatakaan jää jälelle. >l< 

Torakoita jos on pirtissä, niin pannaan kol¬ 
me torakkaa rievussa matkamiehen rekeen 
sanoen: 

»Mene katti kaupallesi. 

Torakka toiseen kylään. 

Kutsu sinne kumppanisi, 

Veä Viljon veljyesi, 

Kaikki kasvin kumppanisi, 

Ainoot emosi lapset. >l< 

VARKAAT. 

Varkaita koskevat taiat ovt yleensä kovin 
kaameita, kuten seuraavasta näky. 

Jotteivät varkaat veisi nauriita halmeesta, 
nostettiin haudasta pääkallo lukien: 

Nouse nyt kalma kammiosta, 

Perkele pyhästä maasta, 

Somerosta hienosormi, 

Kanssani kavehtimahan, 

Kerälläni keikkumahan 

Jos yksi yrittää, tulkoon yhdeksän sijalle 
rosvoja pidättämään. 

Pääkallo vietiin sitten puhtaaseen riepuun 
käärittynä kolmen aidan alle kolmannen sei- 
väsparin kohdalle kasvot halmeeseen päin 
käännettyinä tai haudattiin se keskelle hal¬ 
metta. ( Omamaa.) 


Varas saadaan tuomaan varastettu tavara ta¬ 
kaisin, kun otetaan haudasta ruumiin pää, 
pään lakeen lyödään kolme tieltä löydettyä he- 
vosenkengännaulaa, minkä jälkeen pääkallo 
viedään pajaan hormin eteen ja palkeilla pu¬ 
hallutetaan tuhkaa sen sisään. Sitten kallo 
kääritään huonomaineisen naisen paidan ala¬ 
osaan ja viedään koskeen. Kolmena peräkkäi¬ 
senä torstaina käydään sitä siellä piiskaamassa 
kolmella yksikantaisella pajunvesalla ja piis¬ 
katessa luetaan: 

»Kiihytä hiisi hiiliäsi, 
Pahahenki paklojasi. 

Ettei saisi yöllä maata, 
Eikä päivällä levätä, 

Ennen tuomatta takaisin, 
Panematta paikallensa!» >l< 


VARKAAN MAN ALAISIIN ELI PIRI UHIN ELI 
LIIK O IHI N MANAAMINEN. 

Kun varas tahdottiin pakottaa tuomaan va¬ 
rastamansa kalu takaisin, pantiin hänet ma- 
nalaisiin. Otettiin kolme kourallista hienoja 
tervaslastuja, jotka ensin pilkottiin, ja tehtiin 
niistä tuli sille tielle, josta arveltiin varkaan 
pois menneen, tai kolmen tien risteykseen. Kun 
tuli oli syttynyt, hierusteltiin rahakukkaroa 
tervassavussa käsien välissä, jos rahoja oli va¬ 
rastettu. Mutta jos on muuta tavaraa viety, 
pidetään lakkia savussa hetken aikaa. Sitten 
kierretään tuli kolmesti myötäpäivään ja lue¬ 
taan isämeidää joka kierroksella. Kahdella 
ensimmäisellä kierroksella ei saa »amenta» sa¬ 
noa, ennen kuin vasta kolmannella kerralla. 

Tämän jälkeen reväistään jostakin kirjasta, 
jossa on Jumalan sanaa, yksi lehti ja siihen 
kääritään jauhonnettua tulikiveä. Käärö na¬ 
kataan tuleen ja taas kierretään kolme kertaa 
tuli, kuten ennenkin. Viimeksi laskeudutaan ne- 
linryömin, nakellaan maata tai lunta taivaalle 
ja lopuksi lausutaan: 

Maulit julmat manalaisten, 

Tuskat hornan tulkahatte 
Vaivaamahan varkahia, 

Kirotulta kiusaamahan, 

Omin luvin ottavia, 

Näkemättä näykkiviä. 

Pankaatte pahat kovalle, 

Hiien roistot rohtumille, 

Kiirehestä kantapäähän. 

Ett’ei yölläkään yrinä 
Eikä voihke vaivattujen 
Oisi kauas kuulumatta, 

Etäälle ylettymättä. 

Kunnes on takaisin tavarat, 

Omin luvin ottamansa. [ j 

Varkaan seisauttaminen. 


Tavaran lumoaminen varkaan viemättömäksi 
tapahtui siten, että iso messinkineula pantiin 
pystyyn vainajan suuhun kolmasti lukien: 

Kuollut, seisota varasta, 
niinkuin tätä neulaa! 

minkä jälkeen neula vietiin tavaran läheisyy¬ 
teen. Vaikutus oli sama jos kuolleen ihmisen 
sydämen vei esineen ääreen. [ j 


Varkaan rankaiseminen. 

Otetaan sammakonpoika ja sen suuhun pan¬ 
naan kuumilla pajapihdeillä rikkoja varkaan 
jäljiltä, sammakko heitetään pajukepin ne¬ 
nässä virtaan niin, että virta sitä liikuttelee. 
Sitten tehdään leppäjousi, jänne punaisesta 
langasta ja tähdätään sammakkoa manaten: 

»Piä Perkele pereä, 

Kohti polvea vasenta, 

Poi kk i polvi potskahuta, 

Yksi poikki, toinen halki. 

Reisi ristihin revitä, 

Yhen nuolen nostamalla, 

Yhen jänteen jämyllä!» 

Varkaalta menee jalka poikki ja hän herää 
samalla hetkellä, kuin ammutaan. >l< 

Käärmeitten käräjäkivet. 


Kun käärmeitä keväällä nähtiin suurina jouk¬ 
koina, luultiin niitten silloin pitävän käräjiä. 
Käärmetuomarilla sanottiin olevan pieni rei- 
jällinen kivi suussa, jota se nakkeli korkealle 
ilmaan. 

Jos tällaista käräjäkiveä piti lakituvassa tas¬ 
kussaan, voitti aina juttunsa. [ j 


Aarnihaudat. 

Jos näki aarnivalkean ja samalla hetkellä 
viskasi rahan tai muun metallikappaleen sen 
yli, sai aarteen haltuunsa. [ ] 

Samoin kävi, jos kukolla kynti ja kanalla 
karhitsi aamihaudan päällystää tai kosketteli 
sitä kuolleen kädellä. [ j 

Ukonilma. 

Jos ukkosella meni puun alle suojaan, oli 
leikattava puun kylkeen kolme ristiä. Juma¬ 
lan näet uskottiin ukonilmalla ajavan pirua 
takaa, joka silloin pyrki ihmisen turviin. [ ] 


Tulipalo. 

Tulipalo sammutetaan siten, että otetaan 
lentäessä järveen pudonnut vesilinnun muna, 
lypsetään huonomaineisen naisen maitoa ja 
muna sekoitetaan tähän maitoon. Palopaikka 
kierretään kolmasti sanoen: 

Vuoresta on tulen synty, 

Panun synty kalliosta, 

Isketty miekalla Väinön, 

Kuraksella kalkutettu. >l< 

Tuulen tyynnyttäminen. 


Jos tuuli vesillä matkatessa yltyy kovin pu¬ 
haltamaan, heitetään mereen kolme pientä ki¬ 
veä, joita tulee olla varalta veneessä, lausuen: 

»Ahti aaltosi aseta, 

Veen kuningas kuohujasi, 

Nouse kourin kuohun päälle, 

Sylin aalloille ylene, 

Kuohuja kokoamahan, 

Aaltoja asettamahan 
Eestä purren purjehisen, 

Tieltä hankasen venosen, 

Ettei syytöntä syseä, 

Viatonta vierettele, 

Alle aaltojen syvien, 

Sisareksi Siikasille, 

Veljeksi veen kaloille.» 

Kun on onnellisesti päästy rantaan, vuollaan 
hopeata, kuparia ja tinaa veteen, jotta veden- 
haltia vastakin tottelisi eikä hukuttaisi. A 

Uiminen. 


Uimaan mentäessä viskataan kourallinen 
vettä maalle sanoen: 

Pois paha järvestä, 
minä itse veteen! 

Järvestä tultaessa samoin viskataan vettä 
rantaäyrään juuresta selälle päin lausuen: 

Pois paha maalta, 
minä itse sijaan! [ ] 


Lukon aukaiseminen. 

Kun tikka menee lahoon puuhun, tuketaan 
se sinne ja puun juurelle levitetään valkea 
nenäliina. (Aikaisemmin on luullakseni tähän 
tarkoitukseen käytetty kuolleen silmivaatetta). 
Ja kun sitten pieni lintu tulee pelastamaan 
tikkaa pinteestä ja pudottaa nokastaan heinän 
tuolle liinalle, niin kun ottaa tämän heinän 
ja sillä lyö ovea, lukko aukeaa. 

Ampiaisen manaus. 


Ampiainen ei pistä, jos vanha tulirauta 
suussa lausutaan: 

»Ampiainen ampulintu, 

Lentolintu, lemmonlintu, 

Ammu lempo poikiasi, 

Tuikuta tekemiäsi. 

Lemmolla on lemmon lukko, 

Jonka lempo lukkoon pane. 

Pane lu kk o lemmon suuhun, 

Ettei leuat loukkuaisi, 

Eikä hampahat hajoisi. T 


Mesikämmenen manaus. 

Karhu ei kajoa, jos sen nähdessään lausuu: 
Kuss’ on otso synnytetty, 

Maan katala kasvatettu? 

Suuresta on suinavasta, 

Ilkiän kusikolosta. 

Nouse pois nokinen poika 
Nokiselta vuotehelta, 

Hiiliseltä hinkalolta, 

Sylt’ on syttä seljallasi. 
Vaaksa varrellas nokista. 

Metsän tytti, mieli neiti, 
Mee nyt siivosti sivuitse, 
Kaunihisti karjan tieltä, 
Kimalaisten kinttahille, 
Paremmille puolamaille, 
Laajemmille laitumille, 
Kuss’ on mesimättähiä, 
Hunajata huulihisi, 

Syö’ä syöläänkin tavalla, 
Nälkäisenkin näyskytellä. 

Metsän kultainen kuningas, 
Hakomaiden hallitsija, 
Väisty tieltä tienkävijän, 
Polultani poijes riennä. 

Jos et tätä nyt tokene, 

Kuule herja käskyjäni. 
Laitan länget kaulahasi, 
Sälyt konnan sääriluista, 
Ohjat suuhusi sovitan, 
Käärmehiä käärimällä, 

Niin sun surman laitan suuhun, 
Kohti kuoleman kitoa. 

Suistan hornan holviloihin, 
Tuonen tuskihin kovihin. [ j 


Lemmen nostattaminen ja 
kirvoittaminen. 

Tyttö ja poika rakastuvat toisiinsa, kun ku¬ 
teva sammakko nakataan muurahaiskekoon ja 
annetaan olla siellä niin kauan, että muura¬ 
haiset syövät sen luiksi. Luut otetaan paja- 
pihdeillä keosta, kolme kurjen höyhentä ja 
kolme piitä sellaisesta kammasta, jolla on ruu¬ 
miin päätä kammattu. Ne sidotaan kaikki yh¬ 
teen nippuun ja pannaan vuoteeseen tai sen 
alle. Kun poika ja tyttö nyt menevät vuo¬ 
teelle nukkumaan, niin he heti rakastuvat, ei¬ 
vätkä jätä toisiaan. 


Poika ottaa varkain tytöltä hänen kirkkoken- 
känsä ja pitää niitä kolme yötä luonaan 

päänsä alla ja sitten nykäsee tukastaan kol¬ 
mesta kohti hiuksia ja panee ne tytön ken¬ 
kiin. Kun tyttö sitten vetää kengät jalkaansa, 
niin alkaa hän ikävöidä sitä poikaa. ^ 

Jos poika vuodattaa verta vasemmasta ni¬ 
mettömästään tammilautasella olevaan veteen 
ja pudottaa siihen paitansa läpi kolme palavaa 
hiiltä, survoo ne hiilet muruiksi ja saattaa tätä 
vettä jollakin tavoin tytön ruokiin, niin tyttö 
alkaa palaa kuin tuli tämän pojan perään. 

Jos poika ottaa keväällä pesimisen aikaan 
pääskysen elävänä kiinni, halkaisee sen äkkiä 
hartioitten kohdalta ja riistää siltä sydämen 
ennenkuin lintu on ennättänyt kuolla, panee 
sydämen vähäksi aikaa suuhunsa, käärii sen 
riepuun ja pitää tätä kääröä kolmena torstai¬ 
yönä kainalossaan, niin jos hän sitten salaa 
pyyhkii tytön silmiä ja panee murusen tuota 
pääskysen sydäntä ruokaan, tyttö rakastuu, 
mutta siitä parista tulee riitainen ja onne¬ 
ton. >K 

Jos tyttö tahtoo poikaa rakastuttaa, niin ot¬ 
taa kosken keskellä olevasta heinikkosaaresta 
semmoisia kinoja, joita kesällä, päivänpaisteella 
tulee heinän latvoihin, käärii ne mytykkään 

ja pitää kolme yötä vasemmassa kainalossaan. 
Ja jos hän sitten ne hienontaa ja syöttää jos¬ 
sakin lämpöisessä muassa pojalle, niin poika 
alkaa ikävöidä tyttöä. >k 


Tytöt näyttävät poikain mielestä kauniim¬ 
milta, kun juhannusyönä rukiintähkistä ynnä 
muista kukkasista ja heinistä karistelee kas¬ 
tetta tammilautaselle ja sillä pesee silmänsä 
eikä pyyhi. Silloin ei päivety s tartu ja tytöt 
näyttävät silloin kaunii mm ilta, sk 


Lemmenkirvoittamistaiat, kuten niiden tar¬ 
koituksestakin jo saattaa päätellä, olivat usein 
hyvin julmia. Niinpä voitiin tytölle lemmen 
kirpoimiksi juottaa kuolleen lihasta keitettyä 
juomaa j.n.e. (Kiihtelysvaara). 

Kirkollisten toimitusten yhtey¬ 
dessä tehtävät taiat ja 
varaukset. 

Koska kirkolliset toimitukset olivat ihmisen 
elämässä erittäin tärkeitä tapauksia, on luon¬ 
nollista, että niidenkin yhteydessä tehdyt taiat 
olivat hyvin monilukuiset, varsinkin ne, jotka 
koskivat häitä ja vihkimistä. Sivuutan nämä 
kuitenkin kokonaan. 

Lasta kastettaessa oli kummien eräillä paik¬ 
kakunnilla luettava hiljaisella äänellä papin 
perässä, jotta lapsesta tulisi hyvä lukija, kas¬ 
tevesi oli kaadettava hyvin alhaisittain maa¬ 
han, jotta siitä tulisi siivo ja tasainen. Jos 
heitti veden korkealle ilmaan, tuli lapsesta val¬ 
laton, ylpeä ja kova kiipeilemään katolla ja 
puiden latvoissa. [ ] 


PARA. 

Para oli jonkinlainen hyvä haltia, joka len¬ 
teli ilmassa ja kantoi taloon kaikenlaista hy- 

vyyttä. Paroja saattoi olla useitakin, kuten 
voipara, rahapara y.m. 

Para synnytettiin m.m. siten, että pohtimeen 
pantiin kaikenlaista talon tavaraa hiukkasen, 
kuten palanen kehrävartta, rukinpyörää y.m. 
sekä ehtoollisleipä. Mentiin varkain saunan- 
löylyyn ja pohdettiin sanoen: 

Synny para, synny para, 

Saat puolen ruumistani, 

Saat puolen sielustani. 

Kun oli kyllin pohdettu, rupesi pohtimessa 
liikkumaan, kunnes siitä vähitellen tuli esille 
harakanmallinen olento, joka kysyi: 

Mitä minun pitää kantaa? 

Sai sitten määrätä, mitä itse halusi. 

(M. Räsänen, Simo, Kotiseutu 1915, sivu 117). 

NÄKIJÄT. 

Näkijäksi tulee, jos pyyhkii itseään ruumis- 
liinalla tai kuolleen pyyhinliinalla. Näkijä 
näkee, koska kuolleelle tulee noutajat. 

Jos jouluehtoona katsoi sisästä silkin läpi tai 
ulkoa lasin läpi jouluillallisella istuvia, niin 
ne, joilla ei näkynyt päätä, kuolivat ennen tu¬ 
levaa joulua, samoinkuin nekin, joiden varjolla 
heidän jouluillallisella istuessaan ei ollut 
päätä. 9c 


ÄPÄRÄT, 

Jos syntyy keskonen ja se tapetaan, tulee 
siitä äpärä, joka alkaa rääkkyä, ellei sen luita 
löydetä enne nk uin ne ovat ennättäneet lahota. 
Äpärät ovat punaisia ja päättömiä, riepukää- 
rön näköisiä. 

Näkijä voi saada äpärät näkösille, vieläpä 
niitä puhutellakin. 

(M. Räsänen, Simo, Kotiseutu 1915, sivu 157). 


RULLIT. 

Pääsiäisyönä lentämään oppimisen taika oli 
hirvittävä: 

Kun vihitty vaimo oli vihkimättömän mie¬ 
hen kanssa siittänyt lammen rannalla lapsen 

ja saman lammen rannalla synnyttänyt kesko¬ 
sen ja jättänyt sen lampeen kolmeksi vuoro¬ 
kaudeksi, oli hänen tehtävä lammen ylle tuli 
haudasta kaivetun ruumiskirstun laudoista ja 
kesueenkannoista ja tulella keitettävä voiteek¬ 
si tuo lapsi, keitettävä niin kauan, että se oli 
muuttunut pelkäksi limaksi. Ja kun lapsen 
äiti sitten pääsiäisyönä voiteli koko ruumiinsa 
tällä voiteella ja puki haudasta otetun itseään 
vanhemman ruumiin paidan ylleen ja kirosi: 

Ota perkele omasi, 

Lennätä nyt leskeäsi, 

Kantele kainaloistasi, 

Sylillistäs syyättele! 

niin, jos istui korennon päälle, se lähti lentoon 
ja vei minne halusi. 

Voide voitiin säästää, jottei joka kevät olisi 
tarvinnut tehdä samaa temppua. 

Jos joku näki rullin lentävän ja siunasi, 
putosi se maahan, mutta jos kirosi, se jatkoi 
matkaansa. >l< 

KIRKONHALTIASTA JA KIRKONVÄESTÄ. 


»Sellainen usko, että kaikilla kirkoilla on 
olemassa oma salaperäinen myytillinen halti¬ 
jansa ja väkensä, on kai kk ialla maassamme 
varsin yleinen. Keski-Suomessa uskotaan täl¬ 
laiseksi kirkon henkihaltijaksi tulevan sen ih¬ 
misen hengen, joka kirkon vihittyä ensimmäi¬ 
seksi haudataan kirkkomaan siunattuun mul¬ 
taan, ja sentähden tiedetäänkin paikoittain 
haltijaa tarpeen tullen puhutella omalla nimel- 
läänkin. Niinpä lapsuudessani kuulin sanot¬ 
tavan Viitasaaren kirkolla olevan »Liisa Iiro»- 
nimisen haltijan, jonka puoleen oli kirkkoväen 
apua tarvittaessa, sairaita parannettaessa 
käännyttävä. Ja kun Viitasaari aikoinaan oli 
kuulu noidistaan, joiden luona kaukaa käytiin 
apua etsimässä, erittäinkin sellaisissa taudeissa, 
joita luultiin pahain ihmisten lähettämiksi 
»tuulenlennoiksi», kun myös varkaitten ilmi- 
saamiseksi, niin noidat veivät parannettavansa 
öiseen aikaan pitäjän saaressa olevaan kirk¬ 
koon. Tultuaan kirkon ovelle puhalsi noita 
kolme kertaa avaimen lävestä sisälle ja huusi 
joka kerran perästä: »Liisa Iiro, avaa ovi!» 
Ja heti kolmannen kerran perästä lensi ovi 

auki. Mutta kirkkoon sisälle oli hypättävä 
»tasakäpälässä» kynnyksen yli, ettei jalat jäisi 
kiinnipaiskautuvan oven ja kynnyksen väliin. 
Tavallisesti parannettava asetettiin kirkossa 
käytävän risteykseen seisomaan, noidan itsensä 
liikkuessa alttarin puolella. Että parannettavat 
pelonalaisessa mielikuvituksessaan luulivat nä¬ 
kevänsä ympärillään salaperäistä kirkonväkeä, 
on luonnollista. Tällaisessa hypnoottisessa ti¬ 
lassa ollen vaikuttivat noidan luvut ja lääk¬ 
keet, erittäinkin luulosairaissa, parannusta, 
sillä jo kirkkoonvienti pimeässä yössä sai hei¬ 
dät uskomaan yliluonnollisiin apuvoimiin. Ja 
näihin voimiin luottivat noidat itsekin. Niinpä 
noin 60 vuotta takaperin tavattiin Viitasaaren 
kirkon alttarilla noitain tekemän veriuhrin jät¬ 
teenä verta, sekä merkkejä siitä, että alttarilla 
oli poltettu kirkon raamattu ja papin messu- 
paita. Myöskin ruumiita kaivettiin haudoista 
ja sairaita puettiin kuolleiden käärinliinoihin, 
ruumiita silvoittiin j.n.e. 

Tällaisista teoistaan saivat jotkut Viitasaaren 
noidat aikoinaan myöskin oikeuden edessä vas¬ 
tata ja tuomittiin heitä myös tuntuviin ran¬ 
gaistuksiin. 

M. K. 

(Kotiseutu 1912, sivu 11). 

TIETÄJÄT. 


Voimakassieluisia ja lahjakkaita henkilöitä, 
jotka muita paremmin tunsivat taikomisen 
taidon, sanottiin tietäjiksi, taikureiksi, noidiksi 
tai velhoiksi. Nämä toimivat samalla myös pa¬ 
rantajina ja ennustajina. 

Kieltämätön tosiasia on, että monet entis¬ 
ajan tietäjistä todella omasivat suuren taidon, 
jonka avulla he osasivat parantaa sairaita, en¬ 
nustaa j.n.e. 

Ja lähemmin asiaa tarkastellessamme, huo¬ 
maamme, etteivät kysymyksessä itseasiassa 
olekaan mitkään yliluonnolliset seikat, vaan 
että kaikki voidaan selittää aivan järjellisistä, 
luonnollisista syistä johtuvaksi. 

Tietäjät olivat viisaita, herkällä vaistolla va¬ 
rustettuja henkilöitä, jotka vaikka tosin itse¬ 
kin vahvasti taikoihin uskoivat, osasivat tehok¬ 
kaalla tavalla ammattiaan harjoittaessaan 
käyttää kanssaihmistensä herkkäuskoisuutta 
sekä heidän että omaksi hyväkseen. He tiesi¬ 
vät, että sairas voidaan parantaa herättämällä 
hänessä voimakkaita mielikuvia, saattamalla 
hänet voima kk aiden vaikutteiden valtaan. He 
olivat miehiä, jotka ensimmäisinä tunsivat 

suggestion lait. Voiko esimerkiksi ajatella mi¬ 
tään potilaan mielikuvitukseen valtavammin 
vaikuttavaa, kuin että hänet keskiyöllä, pilkko- 
pimeässä kuljetetaan salaa kalmistoon, missä 
tietäjä salaperäisiä ja kammottavia loitsuja lu¬ 
kien avaa haudan, nostaa arkusta löyhkäävän 
vanhan ruumiin, panee potilaan alastomaksi 
riisuttuna kuolleen tilalle sulkien vielä joksikin 
aikaa arkun kanne nk in. 

Ne taas, jotka osasivat ennustaa tai esimer¬ 
kiksi ilmaista, mihin varastettu tavara oli 
kätketty tai osoittaa varkaan, eivät olleet mi¬ 
tään muita kuin selvänäkijöitä, clairvoyant- 
teja, joiden sielulla oli kyky tajuta kolmatta 
ulottuvaisuutta, nähdä ajallisesti eteenpäin ja 
taaksepäin samalla tavoin kuin me tavalliset 
kuolevaiset näemme paikallisesti. 

KUOLEMANTAPAUKSEN YHTEYDESSÄ TEH¬ 
TÄVÄT TAIAT. 


»Hengenlähtöä», joka sinään on sangen ku¬ 
vaava nimi, koetettiin kaikin tavoin helpottaa. 
Jos vainajalla oli sellaisia esineitä, joihin hä¬ 
nen sielunsa oli kovasti kiintynyt, saatettiin 
ne hänen kanssaan yhteyteen. Niinpä tuotiin 
soittoniekalle, joka oli saanut taitonsa kosken 
haltioilta, viulu käteen, ellei henki muuten ot¬ 
tanut lähteäkseen. 

Lakeinen tai ovi avattiin auki tai käytiin 
kattomalkoja kohauttamassa. Palmikot ja kai¬ 
kenlaiset solmut purettiin, ettei vainajan henki 
olisi päässyt niiden mutkiin sotkeutumaan. 

Jott’ei vainaja pahastuisi, eikä tulisi kum¬ 
mittelemaan, oli ruumis pestävä hyvin puh¬ 
taaksi, sen luona istuttava itkemässä ja val¬ 
vomassa ja puettava se puhtaisiin vaatteisiin. 
Varsinkin oli tärkeätä, että jalkoihin pantiin 
sukat, tämä nähtävästi siksi, että jos vainaja 
joskus myöhemmin olisi kaikesta huolimatta 
ryhtynyt kummittelemaan, ei hän olisi pitänyt 
kovaa kolinaa, mikä yleensä oli vainajain liik¬ 
kumiselle ominaista. 

Vainajasta oli puhuttava vain pelkkää hyvää 
eikä hänen ruumislaudalla oloaikanaan saa¬ 
nut tehdä hälinää synnyttäviä raskaita töitä, 
jottei vainaja olisi häiriintynyt. Talosta ei 
liioin tänä aikana saanut antaa mitään pois, 
ettei onni menisi. 

Ruumista hautaan vietäessä ryhdyttiin myös 
kaikkiin mahdollisiin varokeinoihin, jottei hän 
olisi palannut kummittelemaan. M.m: tehtiin 
tienvarteen karsikko, josta etemmäs vainaja 
ei muka päässyt, vaikka olisi halunnutkin. 

Peijaiset on aikaisemmin todennäköisesti 
vietetty haudalla, siellä toimitettuine uhriteu- 
rastuksineen ja aterioineen. Arkkuun, joka ai¬ 
kaisemmin oli oikea maahan rakennettu huone, 
pantiin vainajalle mukaan kaikenlaisia ruoka- 
tarpeita, viinapullo, työkaluja y.m. 


HENKIEN .TI T HE AT. 

Ensimmäiset henkien hyvittäjäisiksi vietetyt 
juhlat ovat juuri peijaiset. Sitten näitä juhlia 
ruvettiin pitämään useamminkin yksityisille 
vainajille ja myöhemmin tuli tavaksi viettää 

myös yhteisiä kaikkien kuolleitten lepyttämi¬ 
seksi tarkoitettuja juhlia. 

Yhteisiä vainajainjuhlia ei varhaisimpina ai¬ 
koina varmaankaan ole ollut muita kuin yksi, 
nimittäin kekri, elojuhla, jolla tai jonka osilla 
eri paikkakunnilla on ollut eri nimityksiä, ku¬ 
ten jakoaika, runtu ja vuodenalkajaiset. 

Sääsksmäellä sanottiin, nähtävästi toruen: 

Pidetään runtua runnun alla, 
köyryä köyryn selkään. 

mikä näyttää osoittavan, että runtu on ollut 
elojuhlan alku, köyry sen loppuosan nimenä. 

Että juuri elojuhlaa on vietetty vainajain 
muistoksi, on luonnollista, sillä puhumattomien, 
siis oikullisten vainajien luultiin pahastuvan, 
ellei heille annettu osaansa silloin, kun ihmisil¬ 
läkin oli kaikkea yltäkyllin. 

Vainajain muistoksi vietetyissä juhlissa, jol¬ 
loin he nk ien luultiin olevan liikkeellä on nou¬ 
datettu aivan samoja tapoja, kuin hautajaisis¬ 
sakin sekä sinä aikana, jolloin vainajan ruumis 
vielä oli talossa. 

Muistojuhlienkaan aikana ei saanut tehdä 
kolisevaa työtä, mistä juuri esim. palvelijain 

vapaaviikko on saanut alkunsa. Vainajille val¬ 
mistettiin uhriateria, joka jätettiin niiden nau¬ 
tittavaksi joko pirttiin, saunaan, navettaan tai 
pellolle, mikä osoittaa erikoisesti ajatellun juuri 
talonhaltioita. Nurmeksessa isäntä tipautteli 
useita kertoja keittoa lattialle ennen aterialle 
rupeamista. Ja kylvystä palatessa, jonka ai¬ 
kana pöytä oli ollut henkiä varten katettuna, 
sanottiin: 

Manalaiset maiskuttaa, 

Tuonelaiset toskuttaa. 

Kun F. Kovanen (Kotiseutu 1915, ss. 153—4) 
kertoo Savosta, paikkaa tarkemmin mainitse¬ 
matta, samassa yhteydessä lausutun »Tuonalai- 
set syödä tassuttaa, tuonalaiset tassuttaa» ja 
Kangasniemessä on kirjailija Oskari Nousiaisen 
kertoman mukaan yleisesti puhuttu »tuanalai- 
sista», niin kun »tupa» sanan paradigma mo- 
niaalla kuuluu »tupa : tuan», tuntuu kuin »tuo- 
nelainen» olisikin eräillä paikkakunnilla kan¬ 
sanetymologisesti yhdistetty tähän sanaan. 
Sukukielten todistuksen mukaan palautunevat 
»tuoni» sanan traditiot kielessämme kuitenkin 
muutamaa tuhatta vuotta kauemmas mennei¬ 
syyteen kuin germaanilaisperäisen »tupa» sa¬ 
nan. 

Kekrijuhlan tavat hajautuivat sitten kaik- 

kien syksyllä ja talvella vietettyjen kirkkojuh¬ 
lien tavoiksi, ennenkaikkea joulun. M.m. tapa 
tuoda jouluna olkia tupaan ja heitellä niitä 
kattoon ja seinille, ei mielestäni voi olla muuta 
kuin elojuhlien aikaista perua. 

Ennen kekriä oli tapana paistaa myös yksi 
tai useampia isoja leipiä, joita sitten säilytet¬ 
tiin viljalaarissa ja pidettiin suurina juhlina 
pöydässä, mutta viimeinen niistä syötiin vasta 
touonaikana Vapun tai Jyrin päivänä. 

Näiden sekä helatorstain ja juhannuksen 
viettotavat tuntuvat viittaavan johonkin myö¬ 
hempään pakanalliseen toukojuhlaan. Varsinkin 
helatorstaina ja juhannuksena on ollut tapana 
polttaa tulia, joiden tarkoituksena lie ollut kar- 
koittaa vainajien henkiä loitommalle. Mutta 
esim. Hauholla poltetaan eräissä kylissä yhä 
edelleenkin tulia piirileikkeineen jo vapusta 
lähtien ja sitten koko kevätkausi joka ilta. 

Muutamin paikoin näyttää uskotun, että 
niinkauas kuin savu levisi, ei halla koskenut. 
Tammelassa m.m. laulettiin helavalkean ää¬ 
ressä: 

»Kataja ja terva 
Kokon yli leijaa, 

Sauhu että seilaa!» 

Vainajien siis uskottiin voivan aikaansaada 
pahaa m.m. hallan muodossa. 

Koska koko juhlien vietto ei oikeastaan ollut 
muuta kuin varautumista vainajain henkiä 
vastaan, on luonnollista, että niiden aikoina 
suoritetut varautumiset niin omaksi onnekseen 
ja terveydekseen, kuin elinkeinojen, kuten 
maanviljelyksen ja karjanhoidon ja varsinkin 
aikaisemmin myös metsästyksen ja kalastuksen 
menestykseksi olivat äärettömän lukuisat. 


NYKYAIKAISTA TAIKAUSKOA. 

Meidän päiviemme ihmisen äly ja tahto ovat 
jo kehittyneet niin korkealle tasolle, että tun¬ 
teeseen perustuva usko alkaa muiden henkis¬ 
ten kykyjen vastikkeena käydä hänelle jo tar¬ 
peettomaksi. 

Mutta sellaisiakin henkilöitä, jotka yhä edel¬ 
leen taikoihin uskovat, on sentään vielä ole¬ 
massa. Tässä muutama esimer kk i nykyaikai¬ 
sesta taikauskosta, joka, kuten luonnollista on 
jo mahdollisimman degeneroitunutta, vailla 
kaikkea mahtavuutta tai runollisuutta. 

Jos on kotoa lähdettyään unohtanut jotakin 
ja joutuu sen vuoksi palaamaan takaisin, on 
ensin istahdettava hetkiseksi ennenkuin uu¬ 
destaan lähtee liikkeelle. Muuten tulee onnet¬ 
tomuutta. 

Ei ole hyvä kulkea tikapuiden alitse. 

Lukua 13 pidetään onnettomana lukuna. 

Jos kolme henkilöä sytyttää tupakan sa¬ 
masta tikusta, kuolee joku heistä vuoden ku¬ 
luessa. 

Jos vastaantulija menee kahden rinnakkain- 
kulkijan välitse, tulee näistä vihamiehet. 

Jos löytää hevosenkengän maantieltä ja ri¬ 
pustaa sen ovenkamanaan, tuottaa se onnea. 

Jos musta kissa juoksee tien yli, tietää se pa¬ 
haa, silloin on sylkäistävä kolme kertaa. 

Jos nainen tulee ensimmäisenä tiellä vastaan, 
tietää se onnettomuutta. Hyvänä mer kk inä 

taas pidetään, jos ensimmäinen vastaantulija 
on mies. 

Lautasten särkyminen tietää häitä. 

Jos usein esiintyy ristejä, esim. tikut ovat 
ristissä j.n.e., tietää se kuolemaa. 

Jos vaate menee väärin päin ylle tai »juopu- 
neennappiin», tietää se huonoa onnea koko päi¬ 
väksi. 

Kynnyksen yli ei saa tervehtiä, tulee viha¬ 
miehiksi. 

Vihamieheksi tulee myös se, jolle lahjoittaa 
neulan tai valokuva-albumin. 

Jos jättää ottamatta neulan kadulta, menet¬ 
tää yhden ystävänsä. 

Huoneessa ei saa tappaa kaikkia kärpäsiä, 
vaan on jätettävä ainakin yksi jäljelle. Se 
tuottaa onnea. 

Jos näkee mustan hämähäkin, se tietää kuo¬ 
lemaa, ristihämmähäkki taas onnea. 

Jos hämähäkin tappaa, rupeavat lehmät lyp¬ 
sämään verta. 

Hämähäkin verkon ilmestyminen kattoon, 
tietää rikkautta. 

Samoin jos talvella muuttaessa tuisku peit¬ 
tää jäljet. 

Jos ottaa uuden leivänpalan, vaikka entinen¬ 
kin on vielä syömättä, tietää sekin rikastu¬ 
mista. 

Korttipelissä luullaan onnen muuttuvan, jos 
tuoli käännetään ympäri. 

Ja mitäpä muuta kuin pakanuudenaikaista 
taikauskoista perua ovat nuo viime vuosikym¬ 
menen kuluessa meidänkin maassamme sangen 
monilukuisiksi käyneiden salaseurojen mystilli¬ 
set rituaalit, joissa ihmisen luut, jäsenet ja veri 
kuuluvat näyttelevän mitä tärkeintä osaa. 

Niidenkään tarkoituksena ei ole mikään muu 
kuin voimakkaan, tunteeseen perustuvan har- 
havaikutelman aikaansaaminen, siis sama 
mikä niillä oli ihmiskunnan varhaisemmilla¬ 
kin kehitysasteilla. 

